qundao/data-zh-poetry huggingface dataset:
山居诗·其十五
作者：释延寿
朝代：宋
体裁：七言律诗

尘网休重织是非，冥心何不合玄微。庄周梦里多迷旨，惠子渔中少见机。拶路古松和冻折，盘空枯叶带霜飞。一言可达知音者，还得从吾此路归。
山居诗·其十六
作者：释延寿
朝代：宋
体裁：七言律诗

抱朴澄神蕴道光，石炉閒爇六时香。曳空横野云和静，逗石穿崖水自忙。晚圃雨来葵叶嫩，晴坡烧后蕨苗长。一心包尽乾坤内，莫把閒文更度量。
山居诗·其十四
作者：释延寿
朝代：宋
体裁：七言律诗

进退应须与智论，浮萍自在为无根。埽门何太抛途辙，解佩犹能弃渥恩。草径旋封迷旧迹，苔阶乱织露新痕。不唯此景供游赏，无限烟萝尽一吞。
山居诗·其四
作者：释延寿
朝代：宋
体裁：七言律诗

贪生养命事皆同，独坐閒居意颇慵。入夏驱驰巢树鹊，经春劳役探花蜂。石炉香尽寒灰薄，铁磬声微古锈浓。寂寂虚怀无一念，任从苍藓没行踪。
山居诗·其四一
作者：释延寿
朝代：宋

閒思尘世大悠哉，进趣门中尽可该。
抛却工夫平世路，枉劳心力构僊台。
隘空云水千重合，帀野烟霞一径开。
幸有圆成平坦处，辛勤谁解望山来。
山居诗·其四七
作者：释延寿
朝代：宋

豪贵从他纵胜游，多欢终是復多愁。
茅茨舍宇偏安稳，粪埽衣裳最自由。
数片云飞书案上，一条泉路卧床头。
分明自有安身处，争柰人閒不肯休。
山居诗·其四九
作者：释延寿
朝代：宋

高怀怡淡景相和，纔到尘途事便多。
碧嶂好期长定计，朱门唯见暂时过。
雄雄负气争权路，岌岌新坟占野坡。
成败分明刚不悟，未知凡俗意如何。
山居诗·其四六
作者：释延寿
朝代：宋

负气争权事可悲，金貂绣毂尽何之。
唯闻野棘盘荒冢，祇见空陵迭坏碑。
灯暗竹堂行道夜，烟昏石窟坐禅时。
怡然自得真栖处，何用经营别路岐。
山居诗·其四十
作者：释延寿
朝代：宋
体裁：七言律诗

遁迹无图匿姓名，万重山后葺茅亭。随情因事搜新偈，探妙穷微阅古经。与道交时心绝念，从缘感处物通灵。应须长远存高节，屹屹乔松老更青。
山居诗·其四十一
作者：释延寿
朝代：宋
体裁：七言律诗

閒思尘世大悠哉，进趣门中尽可该。抛却工夫平世路，枉劳心力搆仙台。隘空云水千重合，匝野烟霞一径开。幸有圆成平坦处，辛勤谁解望山来。
山居诗·其四十七
作者：释延寿
朝代：宋
体裁：七言律诗

豪贵从他纵胜游，多欢终是复多愁。茅茨舍宇偏安稳，粪埽衣裳最自由。数片云飞书案上，一条泉路卧床头。分明自有安身处，争柰人閒不肯休。
山居诗·其四十三
作者：释延寿
朝代：宋
体裁：七言律诗

身心閒后思怡然，缅想难忘契道言。千种却教归淡薄，万般须是到根源。疏疏雨趁归巢鸟，密密烟藏抱子猿。禅罢吟来无一事，远山驱景入茅轩。
山居诗·其四十五
作者：释延寿
朝代：宋
体裁：七言律诗

携筇閒步望山行，竟日逍遥任野情。上岭梯登危石侧，渡溪桥踏古槎横。绿罗水皱岩根急，红锦霞舒海面明。一轴咏怀高尚意，援毫因事偶吟成。
山居诗·其四十八
作者：释延寿
朝代：宋
体裁：七言律诗

高才宏略气凌云，世上浮名梦里身。苏氏谩称降六国，韩公休说捲三秦。当朝虽立千年事，古庙唯存一聚尘。毕竟思量浑大错，何如林下养天真。
山居诗·其四十六
作者：释延寿
朝代：宋
体裁：七言律诗

负气争权事可悲，金貂绣毂尽何之。唯闻野棘盘荒冢，祇见空陵叠坏碑。灯暗竹堂行道夜，烟昏石窟坐禅时。怡然自得真栖处，何用经营别路岐。
山居诗·其四十四
作者：释延寿
朝代：宋
体裁：七言律诗

万境閒来情澹澹，群嚣息后思微微。当时白业无门入，今日玄关有路归。熟果不摇翻自落，生禽谁唤却惊飞。到头何用空忙得，任运应须待对机。
山居诗·其四四
作者：释延寿
朝代：宋

万境閒来情澹澹，羣嚣息后思微微。
当时白业无门入，今日玄关有路归。
熟果不摇翻自落，生禽谁唤却惊飞。
到头何用空忙得，任运应须待对机。
武肃王有旨石桥设斋会进一诗
作者：释延寿
朝代：宋

南有天台事可尊，孕灵含秀独超群。重重曲涧侵危石，步步层岩踏碎云。金雀每从云里现，异香多向夜深闻。当知此界非凡界，一道幽奇各自分。仙源佛窟有天台，今古嘉名遍九垓。石磴嵌空神匠出，瀑泉雄壮雨声来。景强偏感高僧住，地胜能令远思开。一等翘诚依此处，自然灵贶作梯媒。智泉福海莫能逾，亲自王恩运睿谟。感现尽冥心境界，资持全固道根株。石梁低翥红鹦鹉，烟岭高翔碧鹧鸪。胜妙重重惟祷祝，永资军庶息灾虞。凌晨迎请倍精诚，亲敬鲜花异处清。罗汉攀枝呈梵相，岩僧倚树现真形。神幡双出红霞动，宝塔全开白气生。都为王心标意切，满空盈月瑞分明。幡花宝盖满清川，祈祷迎来圣半千。莫道圣缘无影响，须知嘉会有因缘。空中长似闻天乐，岩畔尝疑有地仙。何必更寻兜率去，重重灵应事昭然。登云步岭涉烟程，好景随心次第生。圣者已符祥瑞事，地灵全副祷祈情。洞深重叠拖云湿，滩浅潺湲漱水清。愿满事圆归去路，便风相送片帆轻。
武肃王有旨石桥设斋会进一诗·其一
作者：释延寿
朝代：宋
体裁：七言律诗

南有天台事可尊，孕灵含秀独超群。重重曲涧侵危石，步步层岩踏碎云。金雀每从云里现，异香多向夜深闻。当知此界非凡界，一道幽奇各自分。
武肃王有旨石桥设斋会进一诗·其二
作者：释延寿
朝代：宋
体裁：七言律诗

仙源佛窟有天台，今古嘉名遍九垓。石磴嵌空神匠出，瀑泉雄壮雨声来。景强偏感高僧住，地胜能令远思开。一等翘诚依此处，自然灵贶作梯媒。
武肃王有旨石桥设斋会进一诗·其五
作者：释延寿
朝代：宋
体裁：七言律诗

幡花宝盖满清川，祈祷迎来圣半千。莫道圣缘无影响，须知嘉会有因缘。空中长似闻天乐，岩畔尝疑有地仙。何必更寻兜率去，重重灵应事昭然。
武肃王有旨石桥设斋会进一诗·其六
作者：释延寿
朝代：宋
体裁：七言律诗

登云步岭涉烟程，好景随心次第生。圣者已符祥瑞事，地灵全副祷祈情。洞深重叠拖云湿，滩浅潺湲漱水清。愿满事圆归去路，便风相送片帆轻。
武肃王有旨石桥设斋会进一诗·其四
作者：释延寿
朝代：宋
体裁：七言律诗

凌晨迎请倍精诚，亲敬鲜花异处清。罗汉攀枝呈梵相，岩僧倚树现真形。神幡双出红霞动，宝塔全开白气生。都为王心标意切，满空盈月瑞分明。
武肃王有旨石桥设斋会进士一诗共六首·三
作者：释延寿
朝代：宋
体裁：七言律诗

智泉福海莫能逾，亲自王恩运睿谟。感现尽冥心境界，资持全固道根株。石梁低翥红鹦鹉，烟岭高翔碧鹧鸪。胜妙重重惟祷祝，永资军庶息灾虞。
永明山居诗（六十九首）·七
作者：释延寿
朝代：宋
体裁：七言律诗

事多兴废莫持论，唯有禅宗理可尊。似讷始平分别路，如愚方塞是非门。刳肠祇为生灵智，剖舌多因强语言。争似息机高卧客，年来年去道长存。
永明山居诗（六十九首）·三十
作者：释延寿
朝代：宋
体裁：七言律诗

何如深谷一遗人，宴坐经行不累身。废宅可嗟频换主，凋丛愁见几回春。尖尖石笑烟笼碧，点点苔钱雨洗新。堪笑古人非我意，居山多是避强秦。
永明山居诗（六十九首）·三十七
作者：释延寿
朝代：宋
体裁：七言律诗

息业怡神道最孤，藏名匿迹合良图。冥心难使龙神见，出语须教海岳枯。云驻庵前疑有意，鸟鸣庭际似相呼。资持随分安排了，最急应须与道俱。
永明山居诗（六十九首）·九
作者：释延寿
朝代：宋
体裁：七言律诗

幽斋独坐绝参详，兀尔何如骤世忙。拯济终凭宏愿力，安閒须得守愚方。柴门半掩花空落，苔径虚踪草自荒。最好静中无一事，翛然唯得道芽长。
永明山居诗（六十九首）·五
作者：释延寿
朝代：宋
体裁：七言律诗

心地须教合死灰，藏机泯迹绝梯媒。芳兰祇为因香折，良木多从被直摧。寒逼花枝红未吐，日融水面绿全开。支颐独坐经窗下，一片云閒入户来。
永明山居诗（六十九首）·五十六
作者：释延寿
朝代：宋
体裁：七言律诗

野景陶情皆得意，凡夫举目尽堪愁。秦川几度埋番骨，棘路还曾耸玉楼。幻体不知波上沫，狂心须认镜中头。浮生役役贪荣者，求到真空卒未休。
永明山居诗（六十九首）·五十四
作者：释延寿
朝代：宋
体裁：七言律诗

万般惟道最堪依，一瞬荣枯万古悲。强笑低颜何忽忽，忘机绝虑自怡怡。潜龙终要投深浦，巢鸟应须占健枝。名利门中难立足，隐藏云水更何之。
永明山居诗（六十九首）·六
作者：释延寿
朝代：宋
体裁：七言律诗

达来何处更追寻，放旷谁论古与今。风带泉声流谷口，云和山影落潭心。资身自有衣中宝，济世谁藏室内金。策杖偶来林下坐，鸟声相和唱圆音。
永明山居诗（六十九首）·六十
作者：释延寿
朝代：宋
体裁：七言律诗

独行独坐任天然，幽隐难逢世网牵。一志直教齐大道，万般总是涉因缘。水磨涧石平如镜，春引岩藤直似弦。虚幻已知休更续，蹄轮应不到山前。
永明山居诗（六十九首）·六十六
作者：释延寿
朝代：宋
体裁：七言律诗

得丧从来事甚均，任缘徒用苦劳神。野蔬随分堪充口，石室依稀可庇身。碧海几时无去棹，红衢何日息征轮。若教求道如求利，举世浑成无事人。
永明山居诗（六十九首）·十三
作者：释延寿
朝代：宋
体裁：七言律诗

怡和心境了然同，大道无私处处通。举世岂怀身后虑，谁人暂省事前空。门开岩石千山月，帘捲溪楼一槛风。羸体健来知药力，缘心寂后觉神功。
永明山居诗（六十九首）·十八
作者：释延寿
朝代：宋
体裁：七言律诗

平生初志已酬之，怀抱怡然寂有归。古帙懒开缘得意，幽房长闭为忘机。数行鸟阵连云没，一带泉声隔岭微。道合古今浑总是，何须更虑昔年非。
永明山居诗（六十九首）·四十九
作者：释延寿
朝代：宋
体裁：七言律诗

高怀怡淡景相和，才到尘途事便多。碧嶂好期长定计，朱门唯见暂时过。雄雄负气争权路，岌岌新坟占野坡。成败分明刚不悟，未知凡俗意如何。
永明山居诗（六十九首）·四十二
作者：释延寿
朝代：宋
体裁：七言律诗

千途尽向空源出，万景终归一路通。忽尔有心成大患，坦然无事却全功。春开小岫调新绿，水漾漂霞蘸晚红。莫道境缘能幻惑，达来何处不消融。
白马峰
作者：释延寿
朝代：宋
体裁：七言绝句

湖外层峰泻危瀑，天际阴阴长寒木。南北行人望莫穷，秋云一片横幽谷。
积翠峰
作者：释延寿
朝代：宋

翠压羣峰地形直，落日猿声在空碧。
天风吹散断崖云，古松长露三秋色。
积翠峰
作者：释延寿
朝代：宋
体裁：七言绝句

翠压群峰地形直，落日猿声在空碧。天风吹散断崖云，古松长露三秋色。
舟中
作者：释延寿
朝代：宋
体裁：五言律诗

一水浮千棹，悠悠来去人。缆开湘浦岸，帆落楚江滨。风色东西变，潮痕旦暮新。祗兹澄汉色，几度化为尘。
蛾眉峰
作者：释延寿
朝代：宋
体裁：七言绝句

盘空势险露岩根，深洞声寒落石泉。好是雨馀江上见，水云僧出认西天。
野游
作者：释延寿
朝代：宋

独步出衡茅，寒云着地交。
烧平多败穴，叶落见危巢。
野游
作者：释延寿
朝代：宋
体裁：五言绝句

独步出衡茅，寒云著地交。烧平多败穴，叶落见危巢。
金鷄峰
作者：释延寿
朝代：宋

松萝高镇夏长寒，透出羣峰画恐难。
造化功成彰五德，洞天云散露花冠。
金鸡峰
作者：释延寿
朝代：宋
体裁：七言绝句

松萝高镇夏长寒，透出群峰画恐难。造化功成彰五德，洞天云散露花冠。
閒居
作者：释延寿
朝代：宋
体裁：五言律诗

閒居谁似我，退迹理难过。要势危身早，浮荣败德多。雨催虫出穴，寒逼鸟移窠。野径无人剪，疏窗入薜萝。
閒居
作者：释延寿
朝代：宋

閒居谁似我，退迹理难过。
要势危身早，浮荣败德多。
雨催虫出穴，寒逼鸟移窠。
野径无人翦，疏窗入薜萝。
偈
作者：释建
朝代：宋
体裁：偈颂

兔马有角，牛羊无角。绝毫绝釐，如山如岳。针锋上师子翻身，藕窍中大鹏展翼。等闲突过北俱卢，日月星辰一时黑。
偈二首·其一
作者：释弥光
朝代：宋
体裁：偈颂

梦幻空花，何劳把捉。得失是非，一时放却。
偈二首·其二
作者：释弥光
朝代：宋

一物不将来，两肩担不起。
直下便承当，坐在屎窖裏。
偈二首·其二
作者：释弥光
朝代：宋

一物不将来，两肩担不起。直下便承当，坐在屎窖里。
偈五首
作者：释弥光
朝代：宋

一拶当机怒雷吼，惊起须弥藏北斗。洪波浩渺浪滔天，拈得鼻孔失却口。儿时曾向山前住，老大还归山上来。云外堂前逢蔡柳，大家拍掌笑咍咍。一九与二九，相逢不出手。冻得鸱吻头，面南看北斗。诸禅人，晓不晓，地炉火冷莫嫌寒，更有樵夫赤脚走。今朝腊月二十，衲僧门风壁立。进前拟问如何，劈面老拳箭疾。和风习习，膏雨微微。洗开柳眼，秀出花枝。衲僧闻得呵呵笑，也是宗门第八机。
偈五首·其一
作者：释弥光
朝代：宋
体裁：偈颂

一拶当机怒雷吼，惊起须弥藏北斗。洪波浩渺浪滔天，拈得鼻孔失却口。
偈五首·其三
作者：释弥光
朝代：宋
体裁：偈颂

一九与二九，相逢不出手。冻得鸱吻头，面南看北斗。诸禅人，晓不晓，地炉火冷莫嫌寒，更有樵夫赤脚走。
偈五首·其二
作者：释弥光
朝代：宋
体裁：偈颂

儿时曾向山前住，老大还归山上来。云外堂前逢蔡柳，大家拍掌笑咍咍。
偈五首·其五
作者：释弥光
朝代：宋
体裁：偈颂

和风习习，膏雨微微。洗开柳眼，秀出花枝。衲僧闻得呵呵笑，也是宗门第八机。
偈五首·其四
作者：释弥光
朝代：宋
体裁：偈颂

今朝腊月二十，衲僧门风壁立。进前拟问如何，劈面老拳箭疾。
和参政李汉老
作者：释弥光
朝代：宋
体裁：七言绝句

胡床稳坐已通津，何处更寻不二门。八苦起时全体现，不知谁解报深恩。
和参政李汉老
作者：释弥光
朝代：宋

胡床稳坐已通津，何处更寻不二门。
八苦起时全体现，不知谁解报深恩，
和学士吴元昭
作者：释弥光
朝代：宋
体裁：七言绝句

通身一穿金锁骨，正眼观来犹剩物。纵使当机觌面提，敢保居士犹未彻。
和学士吴元昭
作者：释弥光
朝代：宋

通身一穿金锁骨，正眼观来犹剩物。
纵使当机觌面提，敢保敢士犹未彻。
颂古二首
作者：释弥光
朝代：宋

生銕铸就崑崙儿，头轻脚重肚皮大。
明眼衲僧萨普吒，九十日中看不破。
看不破，笑倒嵩山破灶堕。
颂古二首
作者：释弥光
朝代：宋

生铁铸就昆崙儿，头轻脚重肚皮大。明眼衲僧萨普吒，九十日中看不破。看不破，笑倒嵩山破灶堕。家家尽看野狐儿，见者虽多识者稀。百怪千妖俱扫迹，春风已到万年枝。
颂古二首·其一
作者：释弥光
朝代：宋

生銕铸就昆崙儿，头轻脚重肚皮大。
明眼衲僧萨普咤，九十日中看不破。
看不破，笑倒嵩山破竈堕。
颂古二首·其一
作者：释弥光
朝代：宋

生铁铸就昆崙儿，头轻脚重肚皮大。明眼衲僧萨普吒，九十日中看不破。看不破，笑倒嵩山破灶堕。
颂古二首·其二
作者：释弥光
朝代：宋
体裁：偈颂

家家尽看野狐儿，见者虽多识者稀。百怪千妖俱扫迹，春风已到万年枝。
偈
作者：释彦充
朝代：宋
体裁：偈颂

世尊不说说，迦叶不闻闻。水流黄叶来何处，牛带寒鸦过远村。
呈东林道颜禅师颂
作者：释彦充
朝代：宋
体裁：偈颂

为人须为彻，杀人不见血。德山与岩头，万里一条铁。
偈
作者：释彦岑
朝代：宋
体裁：偈颂

今朝八月初五，好事分明为举。岭头漠漠秋云，树底鸣鸠唤雨。昨夜东海鲤鱼，吞却南山猛虎。虽然有照有用，毕竟无宾无主。唯有文殊普贤，住，住，我识得你。
颂古五首
作者：释彦岑
朝代：宋

胡孙吃毛虫，乌狗上佛殿。大地雪漫漫，澄江净如练。蛮奴赤脚上皇州，卖尽奇珍跨白牛。贪著市朝人作市，又随歌舞上官楼。多意气，好风流，月冷珠帘挂玉钩。分明忘却来时路，百尺竿头辊绣毬。岣嵝峰头神禹碑，字青石赤形模奇。无目仙人才一见，便应抚掌笑嘻嘻。云暗苍龙化葛陂。一桡打著这瞎汉，堪笑令犹行一半。竿头丝线钓鲸波，趯浪拿云犹是钝。没踪迹处莫藏身，看来端是眼中尘。全机打破系驴橛，棒头敲出玉麒麟。
颂古五首·其一
作者：释彦岑
朝代：宋

胡孙吃毛虫，乌狗上佛殿。大地雪漫漫，澄江净如练。
颂古五首·其一
作者：释彦岑
朝代：宋

胡孙吃毛虫，乌狗上佛殿。
大地雪漫漫，澄江浄如练。
颂古五首·其三
作者：释彦岑
朝代：宋

岣嵝峯头神禹碑，字青石赤形模奇。
无目仙人纔一见，便应抚掌笑嘻嘻。
云暗苍龙化葛陂。
颂古五首·其三
作者：释彦岑
朝代：宋

岣嵝峰头神禹碑，字青石赤形模奇。无目仙人才一见，便应抚掌笑嘻嘻。云暗苍龙化葛陂。
颂古五首·其二
作者：释彦岑
朝代：宋

蛮奴赤脚上皇州，卖尽奇珍跨白牛。
贪着市朝人作市，又随歌舞上官楼。
多意气，好风流，月冷珠帘挂玉鈎。
分明忘却来时路，百尺竿头辊绣毬。
颂古五首·其二
作者：释彦岑
朝代：宋

蛮奴赤脚上皇州，卖尽奇珍跨白牛。贪著市朝人作市，又随歌舞上官楼。多意气，好风流，月冷珠帘挂玉钩。分明忘却来时路，百尺竿头辊绣毬。
颂古五首·其五
作者：释彦岑
朝代：宋

没踪迹处莫藏身，看来端是眼中尘。全机打破系驴橛，棒头敲出玉麒麟。
颂古五首·其五
作者：释彦岑
朝代：宋

没踪迹处莫藏身，看来端是眼中尘。
全机打破繫馿橛，棒头敲出玉麒麟。
颂古五首·其四
作者：释彦岑
朝代：宋

一桡打着这瞎汉，堪笑令犹行一半。
竿头丝线钓鲸波，趯浪拏云犹是钝。
颂古五首·其四
作者：释彦岑
朝代：宋

一桡打著这瞎汉，堪笑令犹行一半。竿头丝线钓鲸波，趯浪拿云犹是钝。
句
作者：释彦强
朝代：宋

一间茅屋元无主，付与山头野火烧。
山居
作者：释彦强
朝代：宋

老矣毋能役，岩分草草绿。
放渠藜六尺，销得屋三椽。
雪尽收茶早，云晴拾菌鲜。
有时临近涧，揎手弄潺湲。
山居
作者：释彦强
朝代：宋

老矣毋能役，岩分草草缘。放渠藜六尺，销得屋三椽。雪尽收茶早，云晴拾菌鲜。有时临近涧，揎手弄潺湲。
圆相观音菩萨瑞像颂
作者：释彦泯
朝代：宋

妙觉慈悲主，身云瑩碧霞。光轮停夜月，璎珞缀千花。无畏全心普，分形应类差。圆通斯第一，名号遍恒沙。处处得消息，头头感叹嗟。和风飞语燕，斜日噪寒鸦。昂首清尘眼，称名断苦芽。谛观圆满相，砧杵落谁家。
圆相观音菩萨瑞像颂
作者：释彦泯
朝代：宋
体裁：偈颂

妙觉慈悲主，身云莹碧霞。光轮停夜月，璎珞缀千花。无畏全心普，分形应类差。圆通斯第一，名号遍恒沙。处处得消息，头头感叹嗟。和风飞语燕，斜日噪寒鸦。昂首清尘眼，称名断苦芽。谛观圆满相，砧杵落谁家。
圆相观音菩萨瑞像颂
作者：释彦泯
朝代：宋

妙觉慈悲主，身云莹碧霞。
光轮停夜月，璎珞缀千花。
无畏全心普，分形应类差。
圆通斯第一，名号遍恒沙。
处处得消息，头头感嘆嗟。
和风飞语燕，斜日噪寒鸦。
昂首清尘眼，称名断苦芽。
谛视观圆满相，砧杵落谁家。
偈二首
作者：释得升
朝代：宋

久雨不晴，一箭两垛。鼻孔一时没烂，且道是谁之过。赖得老赵州，出来为你勘破。日轮天子现扶桑，谁管西来闲达磨。万仞崖头打一推，待渠绝后复苏来。活鱍鱍禅须自悟，万重关锁一时开。
偈二首·其二
作者：释得升
朝代：宋

万仞崖头打一推，待渠绝后复苏来。活鱍鱍禅须自悟，万重关锁一时开。
偈二首·其一
作者：释得昇
朝代：宋
体裁：偈颂

久雨不晴，一箭两垛。鼻孔一时没烂，且道是谁之过。赖得老赵州，出来为你勘破。日轮天子现扶桑，谁管西来闲达磨。
偈二首·其二
作者：释得昇
朝代：宋

万仞崖头打一推，待渠绝后復苏来。
活鱍鱍禅须自悟，万重关锁一时开。
句
作者：释德
朝代：宋

伫看长空垂巨泽，直教四海尽丰登。
句
作者：释德
朝代：宋

竚看长空垂巨泽，直教四海尽丰登。
祷雨颂
作者：释德
朝代：宋
体裁：偈颂

振法雷，击法鼓。布慈云，洒甘露。
重阳
作者：释德丰
朝代：宋
体裁：七言绝句

战尽今秋见太平，西风多作北风声。不吹乌帽吹毡帽，篱下黄花笑不成。
颂古
作者：释德会
朝代：宋
体裁：偈颂

放行把住谩周遮，一段风流出当家。不是当年漆桶破，争能撒土又抛沙。
举船子和尚覆船入水而逝颂
作者：释德光
朝代：宋
体裁：偈颂

蓦口一桡全杀活，点头三下鼻辽天。至今千古风流在，谁道华亭覆却船。
偈
作者：释德光
朝代：宋
体裁：偈颂

七手八脚，三头两面。耳听不闻，眼觑不见。苦乐逆顺，打成一片。路逢死蛇莫打杀，无底篮子盛将归。
偈颂十首
作者：释德光
朝代：宋

口似血盆呵佛祖，牙如剑树骂诸方。而今死入阿鼻狱，看你如何孟八郎。机轮转处，作者犹迷。祖令当行，魔军胆丧。蓬莱有个李八伯，一对眼睛如漆黑。且莫错认定盘星。世尊拈花，迦叶微笑。一对铁槌，浑无孔窍。十五日已前，千人万人把不住。十五日已后，漫天网子百千重。正当十五日，龙袖拂开全体现，象王行处绝狐踪。灵山一句无差别，直截分明为君决。藕丝孔里骑大鹏，竹篦打落天边月。说佛说祖，泥中洗土。谈妙谈玄，十万八千。现成公案，已落言诠。提起衲僧拄杖子，浑家送上渡头船。灵隐全提向上机，不知谁是丈夫儿。岭梅漏泄春消息，雪里横开三四枝。赵州南，石桥北，观音院里有弥勒。祖师遗下一只履，直至而今寻不得。一月普现一切水，一切水月一月摄。诸佛法身入我性，我性同共如来合。大小永嘉，和屎合尿。一法不明，翳汝眼睛。眼睛不明，世界峥嵘。
偈颂十首·其一
作者：释德光
朝代：宋

口似血盆呵佛祖，牙如剑树駡诸方。
而今死入阿鼻狱，看你如何孟八郎。
偈颂十首·其一
作者：释德光
朝代：宋

口似血盆呵佛祖，牙如剑树骂诸方。而今死入阿鼻狱，看你如何孟八郎。
偈颂十首·其七
作者：释德光
朝代：宋
体裁：偈颂

说佛说祖，泥中洗土。谈妙谈玄，十万八千。现成公案，已落言诠。提起衲僧拄杖子，浑家送上渡头船。
偈颂十首·其三
作者：释德光
朝代：宋

蓬莱有个李八伯，一对眼睛如漆黑。且莫错认定盘星。
偈颂十首·其三
作者：释德光
朝代：宋

蓬莱有箇李八伯，一对眼睛如漆黑。
且莫错认定盘星。
偈颂十首·其九
作者：释德光
朝代：宋

赵州南，石桥北，观音院裏有弥勒。
祖师遗下一隻履，直至而今寻不得。
偈颂十首·其九
作者：释德光
朝代：宋

赵州南，石桥北，观音院里有弥勒。祖师遗下一只履，直至而今寻不得。
偈颂十首·其二
作者：释德光
朝代：宋
体裁：偈颂

机轮转处，作者犹迷。祖令当行，魔军胆丧。
偈颂十首·其五
作者：释德光
朝代：宋
体裁：偈颂

十五日已前，千人万人把不住。十五日已后，漫天网子百千重。正当十五日，龙袖拂开全体现，象王行处绝狐踪。
偈颂十首·其八
作者：释德光
朝代：宋

灵隐全提向上机，不知谁是丈夫儿。岭梅漏泄春消息，雪里横开三四枝。
偈颂十首·其八
作者：释德光
朝代：宋

灵隠全提向上机，不知谁是丈夫儿。
岭梅漏泄春消息，雪裏横开三四枝。
偈颂十首·其六
作者：释德光
朝代：宋

灵山一句无差别，直截分明为君决。
藕丝孔裏骑大鹏，竹篦打落天边月。
偈颂十首·其六
作者：释德光
朝代：宋

灵山一句无差别，直截分明为君决。藕丝孔里骑大鹏，竹篦打落天边月。
偈颂十首·其十
作者：释德光
朝代：宋
体裁：偈颂

一月普现一切水，一切水月一月摄。诸佛法身入我性，我性同共如来合。大小永嘉，和屎合尿。
偈颂十首·其十一
作者：释德光
朝代：宋
体裁：偈颂

一法不明，翳汝眼睛。眼睛不明，世界峥嵘。
偈颂十首·其四
作者：释德光
朝代：宋
体裁：偈颂

世尊拈花，迦叶微笑。一对铁槌，浑无孔窍。
兴化打克宾克宾如此答颂
作者：释德光
朝代：宋
体裁：偈颂

罚钱出院扬家丑，兴化聱头遇克宾。父子不传真秘诀，棒头敲出玉麒麟。
圜悟和尚赞
作者：释德光
朝代：宋

才呼小玉便知归，撞破天关碎铁围。拈出东山暗号子，至今千古峭巍巍。
圜悟和尚赞
作者：释德光
朝代：宋

纔呼小玉便知归，撞破天关碎铁围。
拈出东山暗号子，至今千古峭巍巍。
女真进千手千眼观音像颂
作者：释德光
朝代：宋
体裁：偈颂

一手动时千手动，一眼观时千眼观。自是太平无一事，何须弄出几多般。
布袋和尚赞
作者：释德光
朝代：宋

拊背乞钱成漏泄，回头转脑昧真机。
可怜闹裏无人识，空自肩担布袋归。
布袋和尚赞
作者：释德光
朝代：宋

拊背乞钱成漏泄，回头转脑昧真机。可怜闹里无人识，空自肩担布袋归。
捧赐佛照禅师号敕黄示众
作者：释德光
朝代：宋
体裁：七言绝句

天书亲自日边来，一道神光遍九垓。为瑞为祥恩力大，直教枯木解花开。
沩山问仰山临济得大愚力得黄檗力颂
作者：释德光
朝代：宋

黄檗山头遭痛棒，大愚肋下报冤雠。当机一喝惊天地，直得曹溪水逆流。
沩山问仰山临济得大愚力得黄蘗力颂
作者：释德光
朝代：宋

黄蘗山头遭痛棒，大愚肋下报寃雠。
当机一喝惊天地，直得曹溪水逆流。
示僧鄮郭建接待
作者：释德光
朝代：宋

玉几峯高难措足，行人多向半途休。
无栖泊处开门户，箇箇教伊到地头。
示僧鄮郭建接待
作者：释德光
朝代：宋

玉几峰高难措足，行人多向半途休。无栖泊处开门户，个个教伊到地头。
示建弥陀会
作者：释德光
朝代：宋

了得惟心是道场，弥陀元不在西方。面门出入无人荐，刹刹尘尘迸宝光。
示建弥陀会
作者：释德光
朝代：宋

了得惟心是道场，弥陀元不在西方。
面门出入无人荐，剎剎尘尘迸宝光。
答御制颂
作者：释德光
朝代：宋
体裁：偈颂

一句截流心路绝，千差万别豁然通。等闲更进竿头步，莫问西来及与东。
答御制颂
作者：释德光
朝代：宋
体裁：偈颂

当阳一句子，平地步青云。踏翻关棙处，便是主家春。
自赞
作者：释德光
朝代：宋
体裁：赞

辞九重，归东越。听松风，对江月。冷笑老胡得一橛。
进即心即佛非心非佛颂
作者：释德光
朝代：宋
体裁：偈颂

即心即佛无蹊径，非佛非心有变通。直下两头俱透脱，新罗不在海门东。
颂古十三首
作者：释德光
朝代：宋

出得山来早是迟，却于世上讨便宜。直饶一念超三界，好与拳头劈面椎。一亩之地，三蛇九鼠。子细看来，是何面胔。尊者亲曾见佛来，双眉策起笑颜开。古今不隔丝毫许，天上人间孰可陪。飏下采樵斧，直入碓坊舂。一脚踏到底，黄梅信息通。非风幡话露全机，千古丛林起是非。咄这新州卖柴汉，得便宜是落便宜。丧尽生涯卖笊篱，白拈火里讨便宜。看来伎俩只如此，也道心空及第归。赵州勘婆，百发百中。趁得老鼠，打破油瓮。苦中乐，乐中苦，赵州这僧俱欠悟。直饶顿彻根源，也是泥中洗土。黄檗棒头曾不顾，高安拳下错商量。从兹遍界生荆棘，佛法初无一寸长。入门便喝绝商量，空奋双拳立纪纲。反转杀人三角眼，丛林千古受灾殃。师之一字见还难，直下应须透祖关。纵使祖关开正眼，前头更有万重山。亲到龙潭不见龙，纸灯吹灭眼头空。一条白棒掀天地，灭却西来达磨宗。法出奸生，垛生招箭。三脚驴子，是谁亲见。若亲见，释迦老子那吒面。
颂古十三首·其一
作者：释德光
朝代：宋
体裁：偈颂

出得山来早是迟，却于世上讨便宜。直饶一念超三界，好与拳头劈面椎。
颂古十三首·其七
作者：释德光
朝代：宋
体裁：偈颂

赵州勘婆，百发百中。趁得老鼠，打破油瓮。
颂古十三首·其三
作者：释德光
朝代：宋
体裁：偈颂

尊者亲曾见佛来，双眉策起笑颜开。古今不隔丝毫许，天上人间孰可陪。
颂古十三首·其九
作者：释德光
朝代：宋

黄檗棒头曾不顾，高安拳下错商量。从兹遍界生荆棘，佛法初无一寸长。
颂古十三首·其九
作者：释德光
朝代：宋

黄蘗棒头曾不顾，高安拳下错商量。
从兹徧界生荆棘，佛法初无一寸长。
颂古十三首·其二
作者：释德光
朝代：宋
体裁：偈颂

一亩之地，三蛇九鼠。子细看来，是何面胔。
颂古十三首·其五
作者：释德光
朝代：宋

非风幡话露全机，千古丛林起是非。咄这新州卖柴汉，得便宜是落便宜。
颂古十三首·其五
作者：释德光
朝代：宋

非风旛话露全机，千古丛林起是非。
咄这新州卖柴汉，得便宜是落便宜。
颂古十三首·其八
作者：释德光
朝代：宋
体裁：偈颂

苦中乐，乐中苦，赵州这僧俱欠悟。直饶顿彻根源，也是泥中洗土。
颂古十三首·其六
作者：释德光
朝代：宋

丧尽生涯卖笊篱，白拈火裏讨便宜。
看来伎俩只如此，也道心空及第归。
颂古十三首·其六
作者：释德光
朝代：宋

丧尽生涯卖笊篱，白拈火里讨便宜。看来伎俩只如此，也道心空及第归。
颂古十三首·其十
作者：释德光
朝代：宋
体裁：偈颂

入门便喝绝商量，空奋双拳立纪纲。反转杀人三角眼，丛林千古受灾殃。
颂古十三首·其十一
作者：释德光
朝代：宋
体裁：偈颂

师之一字见还难，直下应须透祖关。纵使祖关开正眼，前头更有万重山。
颂古十三首·其十二
作者：释德光
朝代：宋
体裁：偈颂

亲到龙潭不见龙，纸灯吹灭眼头空。一条白棒掀天地，灭却西来达磨宗。
颂古十三首·其四
作者：释德光
朝代：宋

扬下采樵斧，直入碓坊舂。
一脚踏到底，黄梅信息通。
颂古十三首·其四
作者：释德光
朝代：宋

飏下采樵斧，直入碓坊舂。一脚踏到底，黄梅信息通。
偈二首
作者：释德周
朝代：宋

举体露堂堂，十分无挂碍。千圣不能传，万灵咸顶戴。拟欲共商量，开口百杂碎。回互不回互，觑见没可睹。透出祖师关，踏断人天路。呵呵呵，悟不悟，落花流水知何处。
偈二首·其一
作者：释德周
朝代：宋

举体露堂堂，十分无挂碍。千圣不能传，万灵咸顶戴。拟欲共商量，开口百杂碎。
偈
作者：释德宏
朝代：宋
体裁：偈颂

上士相逢击石火，迸出流星眨眼过。是渠成佛已多时，堪笑痴禅黑处坐。阿呵呵，冥然作梦几时休，守却饭箩空忍饿。
普通禅寺
作者：释德惠
朝代：宋

古寺何年有，巍峨入杳冥。水如僧眼碧，山作佛头青。瓦砾皆能说，虚空亦解听。道人心已死，窗下卷残经。问讯岩中主，形枯雪满头。住山何岁月，坏衲几春秋。傍石千间屋，腾空百尺楼。尽从心地出，声价甲西州。
普通禅寺·其一
作者：释德惠
朝代：宋
体裁：五言律诗

古寺何年有，巍峨入杳冥。水如僧眼碧，山作佛头青。瓦砾皆能说，虚空亦解听。道人心已死，窗下卷残经。
普通禅寺·其二
作者：释德惠
朝代：宋
体裁：五言律诗

问讯岩中主，形枯雪满头。住山何岁月，坏衲几春秋。傍石千间屋，腾空百尺楼。尽从心地出，声价甲西州。
罗霄洞
作者：释德最
朝代：宋
体裁：七言绝句

江南三月春无边，溪竹十里花争妍。儿童且莫吹羌管，我欲临流枕石眠。
偈
作者：释德止
朝代：宋

不因言句不因人，不因物色不因声。
夜半吹灯方就枕，忽然这裏已天明。
偈
作者：释德止
朝代：宋

不因言句不因人，不因物色不因声。夜半吹灯方就枕，忽然这里已天明。
叠石庵
作者：释德止
朝代：宋

叠石峰之颠，下瞰杨梅涧。平地数亩馀，水石光灿烂。
浯溪图
作者：释德止
朝代：宋
体裁：古风

夷途勿抛控，抛控马多失。挹水勿极量，极量器多溢。安史起天宝，转战竟奔北。辞臣献颂诗，要垂万世则。一字堪白首，大书仍深刻。谁作浯溪图，千里在咫尺。飞湍如有声，旁汇浸层碧。巉绝半岩间，髣髴见鸟迹。不觉加手磨，真恐苔藓没。国姓前后异，天运古今一。向来文武才，坐筹或操笔。种种皆可称，俯仰重叹息。愿君宝此图，置之丹粉壁。昔人如可作，想像壮胸臆。
迭石庵
作者：释德止
朝代：宋

迭石峰之颠，下瞰杨梅涧。
平地数亩余，水石光灿烂。
偈
作者：释德淳
朝代：宋

俱胝一指头，一毛拔九牛。
华岳连天碧，黄河彻底流。
截却指，急回眸。
青箬笠前无限事，绿簑衣底一时休。
偈
作者：释德淳
朝代：宋

俱胝一指头，一毛拔九牛。华岳连天碧，黄河彻底流。截却指，急回眸。青箬笠前无限事，绿蓑衣底一时休。
颂古
作者：释德淳
朝代：宋
体裁：偈颂

昨日定今日不定，正令已行皆逐正。卓下灵山皂纛旗，百万麾军皆乞命。
自题月轩
作者：释德聪
朝代：宋

轩前辘轳转冰盘，轩裏诗成彻骨寒。
多少人来看明月，谁知倒被月明看。
自题月轩
作者：释德聪
朝代：宋

轩前辘轳转冰盘，轩里诗成彻骨寒。多少人来看明月，谁知倒被月明看。
留春亭
作者：释德葵
朝代：宋

闻说芳亭着意浓，留连美景一壶中。
歌声不放鶑声老，酒面长陪花面红。
笋迸玉簪穿落日，柳拖金綫繫东风。
时人尽道春归去，疑是桃源路忽通。
留春亭
作者：释德葵
朝代：宋

闻说芳亭著意浓，留连美景一壶中。歌声不放莺声老，酒面长陪花面红。笋迸玉簪穿落日，柳拖金线系东风。时人尽道春归去，疑是桃源路忽通。
精进阁
作者：释德葵
朝代：宋
体裁：七言绝句

五月六月火云蒸，家家纳凉前后庭。楼头四鼓五鼓急，阁上犹闻人诵经。
题海慧寺画水壁
作者：释德葵
朝代：宋

君不见昔人十日画一水，摩挲洼窿随手起。若非胸次吞江湖，安得波澜来笔底。我来萧寺观奇踪，壁间隐隐腾蛟龙。初疑乘风驭弱水，恍然坐我蓬莱宫。又疑去年八月秋水溢，阴风袭人廊庑湿。谁知画者巧通神，董羽至今羞死笔。此水不是画，一水一水势相及。对此融神坐终日，后人虽画画不出。何如倒却毗陵华严壁，海慧北廊推第一。
题海慧寺画水壁
作者：释德葵
朝代：宋

君不见昔人十日画一水，摩挲漥窿随手起。
若非胸次吞江湖，安得波澜来笔底。
我来萧寺观奇踪，壁间隠隠腾蛟龙。
初疑乘风驭弱水，恍然坐我蓬莱宫。
又疑去年八月秋水溢，阴风袭人廊庑湿。
谁知画者巧通神，董羽至今羞死笔。
此水不是画，一水一水势相及。
对此融神坐终日，后人虽画画不出。
何如倒却毘陵华严壁，海慧北廊推第一。
新笋
作者：释德辉
朝代：宋
体裁：七言绝句

竹笋初生牛犊角，蕨芽新长小儿拳。旋挑野菜炊香饭，便是江南二月天。
辞世偈
作者：释德辉
朝代：宋
体裁：偈颂

一生无利亦无名，圆顶方袍自在行。道念只从心上起，禅机俱向舌根生。百千万劫假非假，六十三年真不真。今向无名丛内去，不遗一物在南屏。
偈二首·其一
作者：释德週
朝代：宋

举体露堂堂，十分无罣碍。
千圣不能传，万灵咸顶戴。
拟欲共商量，开口百杂碎。
偈二首·其二
作者：释德週
朝代：宋
体裁：偈颂

回互不回互，觑见没可睹。透出祖师关，踏断人天路。呵呵呵，悟不悟，落花流水知何处。
颂
作者：释德遵
朝代：宋
体裁：偈颂

索火之机实快哉，藏锋妙用少人猜。要会我师亲的旨，红炉火尽不添柴。
偈
作者：释德韶
朝代：宋
体裁：偈颂

通玄峰顶，不是人门。心外无法，满目青山。
颂
作者：释德韶
朝代：宋
体裁：偈颂

暂下高峰已显扬，般若圜通遍十方。人天浩浩无差别，法界纵横处处彰。
一苇亭
作者：释心月
朝代：宋
体裁：七言绝句

长江一苇浪花开，合国咸知不再来。千古凭栏一惆怅，岂知脚下滑如苔。
中山
作者：释心月
朝代：宋
体裁：七言绝句

英标拔俗一千丈，壁立孤危不可攀。南北东西徒斫额，谁知步步在其间。
丰干寒拾赞
作者：释心月
朝代：宋

只解踞虎头，不解收虎尾。你若讦露人，人也讦露你。出没虎声中，卷舒牛迹上。半是小儿嬉，半是大人相。执爨灰满头，扫地尘扑面。岩下细思量，一场不著便。道兮无贫，德兮有邻。五峰双涧，谁主谁宾。相靠而睡也，象王回顾。相呼而笑也，狮子嚬呻。噫，不省这个意，修行徒苦辛。双涧底，五峰前。块石上，磨松烟。多无一两字，少有三百篇，明明此意落谁边。微风吹，岩松鸣。听愈好，吟愈清。浑崙一句子，文彩甚分明，笔下如何写得成。左手执卷，右手指示。觌露不覆藏，几人知此意。回首台山锁寒翠。对面抚掌，两镜相照。双涧与五峰，冷地齐失笑。唤作普贤还料掉。
丰干寒拾赞·其一
作者：释心月
朝代：宋
体裁：赞

只解踞虎头，不解收虎尾。你若讦露人，人也讦露你。出没虎声中，卷舒牛迹上。半是小儿嬉，半是大人相。
丰干寒拾赞·其二
作者：释心月
朝代：宋

执爨灰满头，扫地尘扑面。
岩下细思量，一场不着便。
丰干寒拾赞·其二
作者：释心月
朝代：宋

执爨灰满头，扫地尘扑面。岩下细思量，一场不著便。
丰干寒拾赞·其五
作者：释心月
朝代：宋
体裁：赞

微风吹，岩松鸣。听愈好，吟愈清。浑崙一句子，文彩甚分明，笔下如何写得成。
丰干寒拾赞·其六
作者：释心月
朝代：宋
体裁：赞

左手执卷，右手指示。觌露不覆藏，几人知此意。回首台山锁寒翠。
亮座主赞
作者：释心月
朝代：宋
体裁：赞

心与虚空讲未终，一呼回首一开容。勿言去后无消息，云外西山翠扫空。
偈
作者：释心月
朝代：宋
体裁：偈颂

善恶不思，名为顶句。内外绝依，名为得住。时时寂寂惺惺，时时退步荐取。如是三十年，觅之总无处。觅无处，赢得双眉时陡聚。
偈颂一百五十首·其一〇一
作者：释心月
朝代：宋

天高地迥，海阔山遥。
秋风袭衣，拄杖𨁝跳。
偈颂一百五十首·其一〇六
作者：释心月
朝代：宋

五九四十五，太阳开门户。
一点微云何处来，散作人间三日雨。
晓来忽推窗，所见非常处。
白玉作楼台，烂银为国土。
盐官王老师，欢喜无着处。
拈起须弥槌，击动虚空皷。
清音闻远近，雅韵贯今古。
法眼和一通，听之犹莽卤。
古人有言兮，千年田，八百主。
偈颂一百五十首·其一一六
作者：释心月
朝代：宋

一人跨三脚馿，一人骑三角虎。
三家村裏交肩，万仞崖头移步。
偈颂一百五十首·其一三一
作者：释心月
朝代：宋

闰二月十有五，灵山有语今分付。
心洞十方，通今贯古。
途路未归人，朝朝復暮暮。
不醉桃花村，定入杏花坞。
何如相唤復相呼，飞来峰下吃茶去。
偈颂一百五十首·其一三七
作者：释心月
朝代：宋

一月相抛不出门，几经花县几烟村。
桑麻影裏炊香早，松竹阴中笑语温。
幽磬朝离迎白日，疎钟晚泊送黄昏。
捲旗收阵归来也，谁是知恩与报恩。
偈颂一百五十首·其一二三
作者：释心月
朝代：宋

常在途中久不归，可怜庭户草离离。
青山门外忽相见，问着刚然道不知。
偈颂一百五十首·其一六
作者：释心月
朝代：宋

一夏三箇月，已过两箇月。
子细好生观，只余一箇月。
说与林下人，莫空度岁月。
偈颂一百五十首·其一四
作者：释心月
朝代：宋

频频唤汝不归家，贪向门前撮土沙。
每到年年三月裏，满城开尽牡丹花。
偈颂一百五十首·其一四三
作者：释心月
朝代：宋

宸奎飞下九重天，凤舞鸾翔墨色鲜。
水石山云最佳处，慇懃一炷玉炉烟。
偈颂一百五十首·其一四二
作者：释心月
朝代：宋

清浄慈门剎尘数，共生如来一妙相。
以大愿力出世间，示梵王身宣正法。
三十六旬有六日，惟有此日最吉祥。
稽首慇懃一瓣香，万岁千秋为寿考。
偈颂一百五十首·其一百
作者：释心月
朝代：宋
体裁：偈颂

未出胞胎事已蹉，出胞胎后转誵讹。韶阳拄杖头边眼，供佛烧香不在多。
偈颂一百五十首·其一百一
作者：释心月
朝代：宋
体裁：偈颂

天高地迥，海阔山遥。秋风袭衣，拄杖�跳。
偈颂一百五十首·其一百七
作者：释心月
朝代：宋
体裁：偈颂

最初机，末后句。有准绳，没规矩。岂可错承当，岂可错分付。
偈颂一百五十首·其一百三
作者：释心月
朝代：宋
体裁：偈颂

有句无句，如藤倚树。树倒藤枯，毒蛇横路。咄咄咄，缩头去。
偈颂一百五十首·其一百三十
作者：释心月
朝代：宋
体裁：偈颂

春山青，春水绿，独立危亭看不足。李花白，桃花红，一色同中又不同。知音惟有寒山子，拊掌歌笑临春风。
偈颂一百五十首·其一百三十一
作者：释心月
朝代：宋
体裁：偈颂

闰二月十有五，灵山有语今分付。心洞十方，通今贯古。途路未归人，朝朝复暮暮。不醉桃花村，定入杏花坞。何如相唤复相呼，飞来峰下吃茶去。
偈颂一百五十首·其一百三十七
作者：释心月
朝代：宋
体裁：偈颂

一月相抛不出门，几经花县几烟村。桑麻影里炊香早，松竹阴中笑语温。幽磬朝离迎白日，疏钟晚泊送黄昏。捲旗收阵归来也，谁是知恩与报恩。
偈颂一百五十首·其一百三十三
作者：释心月
朝代：宋
体裁：偈颂

一非一，二非二。仰面不见天，低头不见地。一即一，二即二。仰面见青天，低头亦见地。
偈颂一百五十首·其一百三十九
作者：释心月
朝代：宋
体裁：偈颂

空手把锄头，步行骑水牛。人从桥上过，桥流水不流，动地清风来未休。咄，下座佛殿，别听因由。
偈颂一百五十首·其一百三十二
作者：释心月
朝代：宋
体裁：偈颂

修行作佛人无数，捏目无非是乱花。十劫坐来还懡㦬，不图打草要惊蛇。
偈颂一百五十首·其一百三十五
作者：释心月
朝代：宋
体裁：偈颂

我有一语，在在处处。提起分开，放下捏聚。两手持来，一手分付。江西曾有言，以此个为主。
偈颂一百五十首·其一百三十八
作者：释心月
朝代：宋
体裁：偈颂

十月十有五，败叶堆云，寒风推户。明窗下，东司头。东行西行，总是提持处。参玄人，须记取。古人有言兮，百岁光阴切莫虚度。
偈颂一百五十首·其一百三十六
作者：释心月
朝代：宋
体裁：偈颂

八月初一，好个消息。积雨报初晴，新凉生八极。禾稻满田畴，催人早收拾。一颗颗，一粒粒。宜爱惜，莫教遍地成狼籍。直待去年今年，官租私租，一时还毕。不妨一饱忘百饥，鼓腹讴歌度残日。
偈颂一百五十首·其一百三十四
作者：释心月
朝代：宋
体裁：偈颂

与么来者，过者边立。不与么来者，过者边立。与么不与么，花须连夜发，莫待晓风吹。
偈颂一百五十首·其一百九
作者：释心月
朝代：宋
体裁：偈颂

药山休去，直得三十二相八十种好，一时现前。然虽如是，也好与一杓。
偈颂一百五十首·其一百二
作者：释心月
朝代：宋
体裁：偈颂

初三十一，上上大吉。中九下七，有口挂壁。双林傅大士儒履道冠，蒋山梁宝公剪刀曲尺，笑倒生公台畔石。
偈颂一百五十首·其一百二十
作者：释心月
朝代：宋
体裁：偈颂

眼中物，物中眼。雪峰辊三个毯，睦州担一片板。
偈颂一百五十首·其一百二十一
作者：释心月
朝代：宋
体裁：偈颂

未见此老人已前，上是天下是地。既见此老人之后，山是山水是水。一别五十年，恩怨通身是。没量大人，抬脚不起，累了儿兮累了孙，恼乱春风何日已。
偈颂一百五十首·其一百二十七
作者：释心月
朝代：宋
体裁：偈颂

云门一曲，腊月二十五。惊起陕府铁牛，撞倒石霜角虎。时节既相当，因缘难莽卤。
偈颂一百五十首·其一百二十三
作者：释心月
朝代：宋
体裁：偈颂

常在途中久不归，可怜庭户草离离。青山门外忽相见，问著刚然道不知。
偈颂一百五十首·其一百二十九
作者：释心月
朝代：宋
体裁：偈颂

峭峻门庭，平白道路。担板睦州，面壁鲁祖。不问南来北来，东去西去，须信长年不出户。
偈颂一百五十首·其一百二十二
作者：释心月
朝代：宋
体裁：偈颂

大仙心，休莽卤。三十三，错分付。细推穷在何处，只知昨日雨今日晴，而不知今日晴昨日雨。灵云陌上桃花飞，翻忆玄沙未彻语。
偈颂一百五十首·其一百二十五
作者：释心月
朝代：宋
体裁：偈颂

作么生，是什么。狮子当门，猛虎据坐。千人万人，一个半个。石火电光中，掣断黄金锁，拟议依然还蹉过。
偈颂一百五十首·其一百二十八
作者：释心月
朝代：宋
体裁：偈颂

人人有一坐具地，占断犹来自祖翁。四界打量量不尽，及时耕种待秋风。
偈颂一百五十首·其一百二十六
作者：释心月
朝代：宋
体裁：偈颂

山苍苍，水茫茫。直下是，非相当。整三玄戈甲，淬三要锋铓。举意非他物，回眸即故乡。好将马祖旧游地，题作渝州选佛场。
偈颂一百五十首·其一百二十四
作者：释心月
朝代：宋
体裁：偈颂

此君面目甚分明，曲曲斜斜是几茎。但得一回亲见后，不随风雨听虚声。
偈颂一百五十首·其一百五
作者：释心月
朝代：宋
体裁：偈颂

座已升，衣已披，法作么生说。但得雪消去，自然春到来。
偈颂一百五十首·其一百五十
作者：释心月
朝代：宋
体裁：偈颂

灵山一别二千年，圣世重逢岂偶然。细掬清泉揩老眼，豁开云雾见青天。
偈颂一百五十首·其一百五十一
作者：释心月
朝代：宋
体裁：偈颂

云漫漫，水漫漫。往来一致，高下同观。炊无米饭，饱不来入甚易。吃粥了也，洗钵盂去还难。难难，冬不寒，腊后看。
偈颂一百五十首·其一百八
作者：释心月
朝代：宋
体裁：偈颂

初五初十，铁蛇钻不入。有也莫将去，无也莫将来。南岳自南岳，天台自天台，那更峨嵋对五台。
偈颂一百五十首·其一百六
作者：释心月
朝代：宋
体裁：偈颂

五九四十五，太阳开门户。一点微云何处来，散作人间三日雨。晓来忽推窗，所见非常处。白玉作楼台，烂银为国土。盐官王老师，欢喜无著处。拈起须弥槌，击动虚空鼓。清音闻远近，雅韵贯今古。法眼和一通，听之犹莽卤。古人有言兮，千年田，八百主。
偈颂一百五十首·其一百十
作者：释心月
朝代：宋
体裁：偈颂

虎丘家风，内空外空。十分富贵，十分贫穷。有时扬声止响，有时诈哑佯聋，犹是平常小脱空。
偈颂一百五十首·其一百十一
作者：释心月
朝代：宋
体裁：偈颂

青山门外白云飞，杨柳溪边引客归。莫怪坐来频劝酒，自从别后见君稀。
偈颂一百五十首·其一百十七
作者：释心月
朝代：宋
体裁：偈颂

簇簇上来，却之不回。簇簇下去，留之不住。于斯立片时，瞬目不扬眉。
偈颂一百五十首·其一百十三
作者：释心月
朝代：宋
体裁：偈颂

外息诸缘，心行无路。入得无门之门，犹较昔日三步。灵踪不在猿啼处。
偈颂一百五十首·其一百十九
作者：释心月
朝代：宋
体裁：偈颂

渠侬家住白云乡，南北东西路渺茫。几度欲归归未得，忽闻岩桂送幽香。
偈颂一百五十首·其一百十二
作者：释心月
朝代：宋
体裁：偈颂

敕书来自九重天，宝墨琳琅色尚鲜。移取岩间枯树子，和根植向鹫峰巅。
偈颂一百五十首·其一百十八
作者：释心月
朝代：宋
体裁：偈颂

巴陵三转语，南源女人拜。人贫智短，马瘦毛长，灵鹫峰头一炷香。
偈颂一百五十首·其一百十六
作者：释心月
朝代：宋
体裁：偈颂

一人跨三脚驴，一人骑三角虎。三家村里交肩，万仞崖头移步。
偈颂一百五十首·其一百十四
作者：释心月
朝代：宋
体裁：偈颂

髻中珠，只者是。如优昙花，时一现尔。坐断意根，方能侧耳。
偈颂一百五十首·其一百四
作者：释心月
朝代：宋
体裁：偈颂

诸佛机，祖师意。百草头，双眉底。不可得而一，不可得而二。赵州关即且置，云门曲作么生。一堂风冷淡，千古意分明。
偈颂一百五十首·其一百四十
作者：释心月
朝代：宋
体裁：偈颂

月五日亦五，那堪时正午。采药药最灵，问疾疾即愈。
偈颂一百五十首·其一百四十一
作者：释心月
朝代：宋
体裁：偈颂

贤明宰辅圣明君，好语山中喜得闻。愿饮淳风餐至化，五香敬作一炉焚。
偈颂一百五十首·其一百四十七
作者：释心月
朝代：宋
体裁：偈颂

然灯之前，六六三十六。然灯之后，九九八十一。数目甚分明，因甚数不出。数得出，弄到弥勒下生，依旧杳无消息。
偈颂一百五十首·其一百四十三
作者：释心月
朝代：宋
体裁：偈颂

宸奎飞下九重天，凤舞鸾翔墨色鲜。水石山云最佳处，慇勤一炷玉炉烟。
偈颂一百五十首·其一百四十九
作者：释心月
朝代：宋
体裁：偈颂

五髻峰头望海东，烟重重又水重重。同人相见论心事，又得西来一信通。
偈颂一百五十首·其一百四十二
作者：释心月
朝代：宋
体裁：偈颂

清净慈门刹尘数，共生如来一妙相。以大愿力出世间，示梵王身宣正法。三十六旬有六日，惟有此日最吉祥。稽首慇勤一瓣香，万岁千秋为寿考。
偈颂一百五十首·其一百四十五
作者：释心月
朝代：宋
体裁：偈颂

参禅须是铁汉，著手心头便判。直趣无上菩提，一切是非莫管。
偈颂一百五十首·其一百四十八
作者：释心月
朝代：宋
体裁：偈颂

溪山送别出门日，云水相迎得路时。七佛轨仪持钵去，满船载得月明归。
偈颂一百五十首·其一百四十六
作者：释心月
朝代：宋
体裁：偈颂

涅槃心，差别智。一非一，二非二。自古诸上贤，曾未达斯理。直饶恁么会得，也是乌龟行陆地。
偈颂一百五十首·其一百四十四
作者：释心月
朝代：宋
体裁：偈颂

尊临四海圣明君，步步毗卢顶上行。自己法身只者是，巍然千古振佳声。
偈颂一百五十首·其七
作者：释心月
朝代：宋
体裁：偈颂

无背面，有孔窍，转相亲，转料掉。凤台平，石城小。日下孤灯，果然失照。
偈颂一百五十首·其七九
作者：释心月
朝代：宋

大厦非一木可支，巨舟须众手可济。
众手既集亦復同心，南北东西无往不利。
偈颂一百五十首·其七十
作者：释心月
朝代：宋
体裁：偈颂

檐头滴滴，分明历历。好片祖师心，无端已狼籍。
偈颂一百五十首·其七十一
作者：释心月
朝代：宋
体裁：偈颂

道远乎哉，触事而真。圣远乎哉，体之即神。百丈遭喝，三日耳聋。水潦被踏，起来大笑。何似一指头禅，一生受用不尽。
偈颂一百五十首·其七十七
作者：释心月
朝代：宋
体裁：偈颂

风磨湛湛真空体，雨洗如如法界身。大地山河并万象，今朝与佛共生辰。
偈颂一百五十首·其七十三
作者：释心月
朝代：宋
体裁：偈颂

庐陵米价没高低，直下承当已是迟。多少牙人并贩子，却来升合较毫釐。
偈颂一百五十首·其七十九
作者：释心月
朝代：宋

大厦非一木可支，巨舟须众手可济。众手既集亦复同心，南北东西无往不利。
偈颂一百五十首·其七十二
作者：释心月
朝代：宋
体裁：偈颂

钟阜龙盘，石城虎踞。牛首横前，方山傍住。正传阁上一观，不觉双眉陡聚，秦淮一带西流去。
偈颂一百五十首·其七十五
作者：释心月
朝代：宋
体裁：偈颂

没誵讹处最誵讹，美玉无瑕贵切磋。几度浑崙提不起，鼠肝虫臂总由他。
偈颂一百五十首·其七十六
作者：释心月
朝代：宋
体裁：偈颂

十一十二，无处回避。十四十五，充塞寰宇。者边那边，或去或住。一箭上红心，黄金如粪土。
偈颂一百五十首·其七十四
作者：释心月
朝代：宋

七佛已前只与么，七佛之后亦复然。片云生晚谷，孤鹤下辽天。
偈颂一百五十首·其七四
作者：释心月
朝代：宋

七佛已前只与么，七佛之后亦復然。
片云生晚谷，孤鹤下辽天。
偈颂一百五十首·其三
作者：释心月
朝代：宋
体裁：偈颂

元正启祚，万物咸新。山形拄丈子，只么黑鳞皴，时来也解笑翻身。倒腹倾肠为君说，唱歌须是帝乡人。
偈颂一百五十首·其三〇
作者：释心月
朝代：宋

古人底，今人底。
道着道不着，一场没巴鼻。
象王回旋，师子游戏，洎合扶不起。
偈颂一百五十首·其三十
作者：释心月
朝代：宋

古人底，今人底。道著道不著，一场没巴鼻。象王回旋，师子游戏，洎合扶不起。
偈颂一百五十首·其三十七
作者：释心月
朝代：宋
体裁：偈颂

我有一语，通今贯古。全主全宾，全规全矩。直下承当，未敢相许。
偈颂一百五十首·其三十九
作者：释心月
朝代：宋
体裁：偈颂

我有一要，千差齐照。未曾拈花，不劳微笑。拟问如何，云横海峤。
偈颂一百五十首·其三十二
作者：释心月
朝代：宋
体裁：偈颂

瓯峰布铁连阵，我曾长袖拂开。瓯峰掷金刚圈，我曾铁鞭击碎。没仇雠处起仇雠，无怨对中作怨对。今日何以报之，报之以此为最。
偈颂一百五十首·其三十五
作者：释心月
朝代：宋
体裁：偈颂

混不得，类不齐，六爻宛转见重离。夜深下视千山白，不是其中人不知。
偈颂一百五十首·其三十八
作者：释心月
朝代：宋
体裁：偈颂

我有一机，对面提持。石火莫及，电光罔追。
偈颂一百五十首·其三十六
作者：释心月
朝代：宋
体裁：偈颂

我有一言，彻根彻源。举之不全，听之不圆。拟问如何，苍天苍天。
偈颂一百五十首·其三四
作者：释心月
朝代：宋
体裁：偈颂

去年七月十五，去去留之不住。今年七月十五，住住推之不去。去也师子翻身，住也象王回顾。
偈颂一百五十首·其九
作者：释心月
朝代：宋
体裁：偈颂

与么则易，不与么则难。不与么则易，与么则难。金乌飞上玉栏干，眨上眉毛子细看。
偈颂一百五十首·其九一
作者：释心月
朝代：宋

法身向上法身边，会得咸通无后先。
一箇矬来一箇跛，担为一担更无偏。
偈颂一百五十首·其九五
作者：释心月
朝代：宋

白髮垂垂一叶身，今年贫似去年贫。
住山不与山为主，水石烟云也笑人。
偈颂一百五十首·其九六
作者：释心月
朝代：宋

与么也在我，不与么也在我。
明眼汉担拄杖遶天下横行，为什么透这些子不得。
偈颂一百五十首·其九十
作者：释心月
朝代：宋
体裁：偈颂

百丈下堂句，云门顾鉴咦。进前叉手立，端的许谁知。
偈颂一百五十首·其九十一
作者：释心月
朝代：宋

法身向上法身边，会得咸通无后先。一个矬来一个跛，担为一担更无偏。
偈颂一百五十首·其九十七
作者：释心月
朝代：宋
体裁：偈颂

二千年前，灵山付嘱品。二千年后，吴地流通分。
偈颂一百五十首·其九十二
作者：释心月
朝代：宋
体裁：偈颂

平怀常实事同风，正在昏昏梦寐中。扶起脊梁重猛省，莫教蹉过五更钟。
偈颂一百五十首·其九十五
作者：释心月
朝代：宋

白发垂垂一叶身，今年贫似去年贫。住山不与山为主，水石烟云也笑人。
偈颂一百五十首·其九十八
作者：释心月
朝代：宋
体裁：偈颂

把手同归者，琅琅笑语新。移身藏北斗，举步入南辰。少室残冬雪，武林三月春。辘轳千万偈，顽石两眉伸。
偈颂一百五十首·其九十六
作者：释心月
朝代：宋

与么也在我，不与么也在我。明眼汉担拄杖绕天下横行，为什么透这些子不得。
偈颂一百五十首·其九十四
作者：释心月
朝代：宋

凭栏拭目旧山川，叠叠峰峦带晓烟。不是梦中论梦事，今朝正是普通年。
偈颂一百五十首·其九四
作者：释心月
朝代：宋

凭栏拭目旧山川，迭迭峰峦带晓烟。
不是梦中论梦事，今朝正是普通年。
偈颂一百五十首·其二
作者：释心月
朝代：宋
体裁：偈颂

披牯牛皮，辊瞎驴队。带水拖泥，东倒西豚。黄梅七百无人会。
偈颂一百五十首·其二一
作者：释心月
朝代：宋

得也与么，未得也与么。
寒灰烧杀人，冷地不可卧。
丹霞烧木佛，因甚院主眉鬚堕。
偈颂一百五十首·其二八
作者：释心月
朝代：宋

六月火边坐，有眼无耳朶。
铁蛇钻不入，铁牛衝不破。
偈颂一百五十首·其二十
作者：释心月
朝代：宋
体裁：偈颂

拄杖子，无规绳，有准则。长不得，短不得，恰好亦不得。
偈颂一百五十首·其二十一
作者：释心月
朝代：宋

得也与么，未得也与么。寒灰烧杀人，冷地不可卧。丹霞烧木佛，因甚院主眉须堕。
偈颂一百五十首·其二十三
作者：释心月
朝代：宋
体裁：偈颂

闹中静悄悄，静中闹浩浩。侧耳听不闻，举步行不到。没誵讹，勿寻讨。鸦作鸦鸣，鹊作鹊噪。
偈颂一百五十首·其二十五
作者：释心月
朝代：宋
体裁：偈颂

九年面壁，有理难伸。三日耳聋，无辞可措。堪悲堪笑，自昔自今。尽道以心传心，一向将错就错。年代深远，疑案难稽。既然呷汁罪同，合与一状领过。
偈颂一百五十首·其二十八
作者：释心月
朝代：宋

六月火边坐，有眼无耳朵。铁蛇钻不入，铁牛冲不破。
偈颂一百五十首·其二十六
作者：释心月
朝代：宋
体裁：偈颂

月不破五，岁不满百。窄处放教宽，宽处捻教窄。如冲天之俊鹞，如当路之白额。敢有近傍者么，骼。
偈颂一百五十首·其二四
作者：释心月
朝代：宋
体裁：偈颂

至人无己，言犹在耳。万法作本根，天地相终始。一占帝与九龄梦，三听山呼万岁声。
偈颂一百五十首·其五
作者：释心月
朝代：宋
体裁：偈颂

连城之璧本无瑕，何事生来便撒沙。跛脚阿师知落处，好冤家有恶冤家。
偈颂一百五十首·其五〇
作者：释心月
朝代：宋

赤心报国丈夫儿，进退存亡己自知。
盖世英雄宁畏死，一时忠勇更无谁。
冶城夜月将军墓，蒋岳春云武帝祠。
从此龙光山下寺，龟哥也着载丰碑。
偈颂一百五十首·其五一
作者：释心月
朝代：宋

三月二十五，芳春余几许。
一道平常心，颠言及倒语。
谩道举手摘杨花，那知漫空飞柳絮。
趁流光，猛提取。
吃粥了也，洗钵盂去。
偈颂一百五十首·其五三
作者：释心月
朝代：宋

禅禅万万千，眉插鬓，耳垂肩。
千花影裏，百草头颠。
或时虚空裏钉橛，或时旱地上生莲，引得寒山子笑掀天。
吟得新诗一两联，足成三百篇。
偈颂一百五十首·其五九
作者：释心月
朝代：宋

玉转珠回着眼看，有相干处没相干。
只将此箇以为主，一剑倚天星斗寒。
偈颂一百五十首·其五十
作者：释心月
朝代：宋

赤心报国丈夫儿，进退存亡己自知。盖世英雄宁畏死，一时忠勇更无谁。冶城夜月将军墓，蒋岳春云武帝祠。从此龙光山下寺，龟哥也著载丰碑。
偈颂一百五十首·其五十一
作者：释心月
朝代：宋

三月二十五，芳春馀几许。一道平常心，颠言及倒语。谩道举手摘杨花，那知漫空飞柳絮。趁流光，猛提取。吃粥了也，洗钵盂去。
偈颂一百五十首·其五十三
作者：释心月
朝代：宋

禅禅万万千，眉插鬓，耳垂肩。千花影里，百草头颠。或时虚空里钉橛，或时旱地上生莲，引得寒山子笑掀天。吟得新诗一两联，足成三百篇。
偈颂一百五十首·其五十九
作者：释心月
朝代：宋

玉转珠回著眼看，有相干处没相干。只将此个以为主，一剑倚天星斗寒。
偈颂一百五十首·其五十二
作者：释心月
朝代：宋
体裁：偈颂

不见一法在门外，平地无端自活埋。若是金毛师子子，急须移步入门来。
偈颂一百五十首·其五十五
作者：释心月
朝代：宋
体裁：偈颂

长安甚闹，我国晏然。古人一期酬对，不妨奇特。未有出身之路，唤什么作我国。纵遇锋刀常坦坦，假饶毒药也闲闲。
偈颂一百五十首·其五十八
作者：释心月
朝代：宋
体裁：偈颂

龙蟠虎踞，今古嶷然。楚水秦淮，滔滔无间。
偈颂一百五十首·其五十六
作者：释心月
朝代：宋
体裁：偈颂

一句如铁橛子，少室秤提不起，曹溪摇撼不动。有伎俩者一任左扶右持，无伎俩者不妨全体受用。巴蓬集壁，去天一尺。
偈颂一百五十首·其八
作者：释心月
朝代：宋

竺土大仙心，东西密相付。谨白参玄人，光阴莫虚度。
偈颂一百五十首·其八
作者：释心月
朝代：宋

竺土大僊心，东西密相付。
谨白参玄人，光阴莫虚度。
偈颂一百五十首·其八一
作者：释心月
朝代：宋

犀牛扇子破多时，全暗全明。
问着元来总不知，最为亲切。
无限清风与头角，成群作队。
尽同云雨去难追，鼻绳在我手裏。
偈颂一百五十首·其八五
作者：释心月
朝代：宋

密密绵绵细着工，从来此室不通风。
庭前三尺齐腰雪，身在霭然和气中。
偈颂一百五十首·其八十
作者：释心月
朝代：宋
体裁：偈颂

久晴不雨则旱，旱固可忧。久雨不晴则涝，涝亦可忧。不旱不涝，尤为可忧。不曾下得春时种，空向田头望有秋。
偈颂一百五十首·其八十一
作者：释心月
朝代：宋

犀牛扇子破多时，全暗全明。问著元来总不知，最为亲切。无限清风与头角，成群作队。尽同云雨去难追，鼻绳在我手里。
偈颂一百五十首·其八十七
作者：释心月
朝代：宋
体裁：偈颂

风前敲落珊瑚枝，白玉鞭头直下垂。要识香林家住处，水晶宫殿草离离。
偈颂一百五十首·其八十三
作者：释心月
朝代：宋
体裁：偈颂

山前田地谁为主，喜见灵苗战晚风。将谓年年求岁稔，由来岁岁愿年丰。
偈颂一百五十首·其八十九
作者：释心月
朝代：宋
体裁：偈颂

直上觑，直下觑。七佛已前，闲家泼具。少室铁牛，黄梅石女。
偈颂一百五十首·其八十二
作者：释心月
朝代：宋
体裁：偈颂

四月十五，云龙风虎。扫荡欃枪，肃清寰宇。五月十五，松峦竹坞。明月作龛，白云闭户。即今六月十五，毒蛇横古路。
偈颂一百五十首·其八十五
作者：释心月
朝代：宋

密密绵绵细著工，从来此室不通风。庭前三尺齐腰雪，身在霭然和气中。
偈颂一百五十首·其八十八
作者：释心月
朝代：宋
体裁：偈颂

我佛入深山，六载冷相守。中夜一举头，南辰对北斗。于此眼皮穿，一场成漏逗。普观大地人，此事皆具有。至今二千年，公案宛如旧。不见赵州曾有言，修行变作不唧衔。
偈颂一百五十首·其八十六
作者：释心月
朝代：宋
体裁：偈颂

于食等者，于法亦等。于法等者，于食亦等。法食双运，平等普熏。
偈颂一百五十首·其八四
作者：释心月
朝代：宋
体裁：偈颂

三种病二种光即不问，且如何是法身。不识庐山真面目，只缘身在此山中。
偈颂一百五十首·其六
作者：释心月
朝代：宋
体裁：偈颂

金乌飞，玉兔走。目前事，看不透。十日前，五日后，谁敢咳嗽。
偈颂一百五十首·其六二
作者：释心月
朝代：宋

凛凛孤风藏不得，倒骑角虎出山来。
大唐国裏人无数，糓酒糓糟唤不回。
唤得回，笑容未动，牙爪先开。
偈颂一百五十首·其六十一
作者：释心月
朝代：宋
体裁：偈颂

蜀山楚水，江北江南。步步稳密，念念相谙。前三三后三三，眨上眉毛早不堪。
偈颂一百五十首·其六十七
作者：释心月
朝代：宋
体裁：偈颂

罗笼得住，以此却不住。呼唤不回，以此却又回。且誵讹在什么处，恼乱春风卒未休。
偈颂一百五十首·其六十九
作者：释心月
朝代：宋
体裁：偈颂

是不是，非不非。交肩过，携手归。南泉不出方丈，为什么在庄吃油糍。今兮昔兮同一时，知音知后更谁知。
偈颂一百五十首·其六十二
作者：释心月
朝代：宋

凛凛孤风藏不得，倒骑角虎出山来。大唐国里人无数，谷酒谷糟唤不回。唤得回，笑容未动，牙爪先开。
偈颂一百五十首·其六十五
作者：释心月
朝代：宋

于食等者，于法亦等。于法等者，于食亦等。法食双运，平等普薰。
偈颂一百五十首·其六十五
作者：释心月
朝代：宋
体裁：偈颂

德山一棒，临济一喝。家贫难办素，事忙不及草。三千里外见誵讹，未免虾跳不出斗。
偈颂一百五十首·其六十八
作者：释心月
朝代：宋
体裁：偈颂

晓披北山云，暮宿北山雨。来为北山人，须辨北山主。
偈颂一百五十首·其六四
作者：释心月
朝代：宋
体裁：偈颂

偃蹇苍髯十万本，参差翠玉数千竿。风敲月户三秋冷，雨打茅堂六月寒。
偈颂一百五十首·其十七
作者：释心月
朝代：宋
体裁：偈颂

一九二九，百拙千丑。昨日今朝，地迥天寥。少林门下客，立处雪齐腰，千载令人恨不消。
偈颂一百五十首·其十三
作者：释心月
朝代：宋
体裁：偈颂

夜寒错认定盘星，金屑霏霏翳眼睛。教坏平人至今日，惺惺刬地不惺惺。
偈颂一百五十首·其十九
作者：释心月
朝代：宋
体裁：偈颂

一夜春风浩浩，拂尽千花百草。十二危楼一倚栏，珊瑚枝头日杲杲。
偈颂一百五十首·其十二
作者：释心月
朝代：宋
体裁：偈颂

一叶落，天下秋，布袋今朝又解头。古路不曾生寸草，慈明何事过汾州。
偈颂一百五十首·其十六
作者：释心月
朝代：宋

一夏三个月，已过两个月。子细好生观，只馀一个月。说与林下人，莫空度岁月。
偈颂一百五十首·其十四
作者：释心月
朝代：宋

频频唤汝不归家，贪向门前撮土沙。每到年年三月里，满城开尽牡丹花。
偈颂一百五十首·其四
作者：释心月
朝代：宋
体裁：偈颂

忌口自然诸病减，多情未免有时劳。贫居动便成违顺，只得清闲一味高。
偈颂一百五十首·其四五
作者：释心月
朝代：宋

出得尘来又入尘，休论便重復便轻。
试看门外清溪水，动静由来一样清。
偈颂一百五十首·其四十
作者：释心月
朝代：宋
体裁：偈颂

我有一句，非默非语。日用见成，一时分付，依前罔措。
偈颂一百五十首·其四十一
作者：释心月
朝代：宋
体裁：偈颂

跛跛挈挈，列列��。跛跛挈挈处，匙挑不上。列列��时，炎天散雪。十有二年，来住此地，杨岐家风，未曾漏泄。今漏泄，秤锤元是一团铁。
偈颂一百五十首·其四十七
作者：释心月
朝代：宋
体裁：偈颂

厨库对僧堂，三门朝佛殿。南来与北来，一见一切见。
偈颂一百五十首·其四十三
作者：释心月
朝代：宋
体裁：偈颂

青山白云，红尘闹市，见成公案，理当即行。为什么不知有，公验分明。
偈颂一百五十首·其四十五
作者：释心月
朝代：宋

出得尘来又入尘，休论便重复便轻。试看门外清溪水，动静由来一样清。
偈颂一百五十首·其四十八
作者：释心月
朝代：宋
体裁：偈颂

昼见日，夜见星，妙高山色青又青。便与么去，不惟打失鼻孔，亦乃失却眼睛。且过在于何，黄河从源浊。
偈颂一百五十首·其四十六
作者：释心月
朝代：宋
体裁：偈颂

一番风雨送寒来，底事开炉炉未开。寄语参玄诸上士，冷湫湫处且相隈。
偈颂一百五十首·其四四
作者：释心月
朝代：宋
体裁：偈颂

山遥海阔古兰若，月白风清老比丘。万象森罗总宾客，相逢莫不小低头。
六代祖师赞·其三
作者：释心月
朝代：宋
体裁：赞

无言说中，广说信心。洞然明白，非去来今。风病因兹转更深。
六代祖师赞·其六
作者：释心月
朝代：宋
体裁：赞

字则不识，宗说俱通。如风吹水，如日行空。破荡箕裘是此翁。
再刊大慧语
作者：释心月
朝代：宋
体裁：七言绝句

妙喜胸中流出底，重华天子手亲书。大千俱坏此不坏，别板刊行亦听渠。
净发
作者：释心月
朝代：宋

顶门些子娘生发，刬了还生卒未休。斜把金刀勾得著，一毫头是一毫头。
出山相赞
作者：释心月
朝代：宋
体裁：七言绝句

弃却金轮尊贵人，要来平地讨艰辛。如斯面目尘埃甚，更说优昙别是春。
出山相赞
作者：释心月
朝代：宋

道无修證，入山何为。法无去来，出山何之。黄金屋宅草离离，天上人间说向谁。六载入山缘底事，复缘底事出山来。毒心毒行人难见，但见春风笑脸开。
出山相赞·其二
作者：释心月
朝代：宋

六载入山缘底事，复缘底事出山来。毒心毒行人难见，但见春风笑脸开。
出山相赞·其二
作者：释心月
朝代：宋

六载入山缘底事，復缘底事出山来。
毒心毒行人难见，但见春风笑脸开。
刺血写法华
作者：释心月
朝代：宋
体裁：五言绝句

矮窗岑寂中，一字一点血。血尽笔秃时，止止不须说。
剑堂
作者：释心月
朝代：宋
体裁：七言绝句

平常不露锋铓句，凛凛风霜威自全。脚未跨门先照顾，那知已丧髑髅前。
劝请首座挂牌上堂
作者：释心月
朝代：宋
体裁：古风

三春去向那边去，九夏来从屋力来。一喝两头俱坐断，人天眼目与谁开。乌飞兔走，地转天回，时有清风匝九垓。寒山子满头灰，引得丰干笑满腮。
北宗赞
作者：释心月
朝代：宋
体裁：赞

菩提有树镜无尘，玉兔怀胎入紫宸。七百僧龙第一座，信衣推与负舂人。
十六罗汉赞
作者：释心月
朝代：宋
体裁：赞

飞锡五天云冉冉，泛杯南海浪悠悠。一毫头上轻收拾，不是冤家不聚头。
南叟
作者：释心月
朝代：宋
体裁：七言绝句

住在何方号阿谁，默然不答笑熙怡。知君不是北来者，下载清风合自知。
和偃溪
作者：释心月
朝代：宋
体裁：七言绝句

谢郎无月夜撑船，不觉平沈偃水边。随手一篙盘得转，浑家洗脚上床眠。
和张防御
作者：释心月
朝代：宋

我有一方田，于中息万缘。
生涯虽寂尔，日用不徒然。
知足长年乐，无求在处禅。
西隣知此意，松竹销寒烟。
和张防禦
作者：释心月
朝代：宋

我有一方田，于中息万缘。生涯虽寂尔，日用不徒然。知足长年乐，无求在处禅。西邻知此意，松竹销寒烟。
和扫破庵塔
作者：释心月
朝代：宋

白■丛中第一尊，硬将明越作台温。将头撞破虚空后，又把金针锁细痕。平林风静坞云轻，一掬寒泉荐客情。会与此山重有约，何妨一日一经行。
和扫破庵塔·其一
作者：释心月
朝代：宋

白{亻幺刀}丛中第一尊，硬将明越作台温。
将头撞破虚空后，又把金针锁细痕。
和扫破庵塔·其一
作者：释心月
朝代：宋

白■丛中第一尊，硬将明越作台温。将头撞破虚空后，又把金针锁细痕。
和扫破庵塔·其二
作者：释心月
朝代：宋
体裁：七言绝句

平林风静坞云轻，一掬寒泉荐客情。会与此山重有约，何妨一日一经行。
善禅人登径山侍痴绝
作者：释心月
朝代：宋

三年共住不相识，眉目横分鼻修直。
狭路逢渠何所之，欲上凌霄峰顶立。
凌霄一峰插天高，余峰起伏皆儿曹。
我曾眺目察秋毫，三千剎海空劳劳。
峰顶老人八十二，湛湛双眸映秋水。
戏笑怒駡謦欬声，总是吾家第一义。
老人问汝来何从，进前叉手宜当胸。
更看武步生清风，何愁老人无笑容。
善禅人登径山侍痴绝
作者：释心月
朝代：宋

三年共住不相识，眉目横分鼻脩直。狭路逢渠何所之，欲上凌霄峰顶立。凌霄一峰插天高，馀峰起伏皆儿曹。我曾眺目察秋毫，三千刹海空劳劳。峰顶老人八十二，湛湛双眸映秋水。戏笑怒骂謦欬声，总是吾家第一义。老人问汝来何从，进前叉手宜当胸。更看武步生清风，何愁老人无笑容。
国一见代宗起立图赞
作者：释心月
朝代：宋
体裁：赞

法地安然不动移，振身而立亦相宜。勿于起坐经行外，别讨大唐天子师。
圆通师孙福长老请赞
作者：释心月
朝代：宋
体裁：赞

虚空寥寥，吾之体也。万象纭纭，吾之用也。青山白云，吾之宾朋也。山色溪声，吾之言论也。作是说者，画师之所不能幻也。夫画师所不能幻者，吾亦不知吾之为谁也。故强名之，曰石溪老冻畐也。
如行新戒落发升座
作者：释心月
朝代：宋

患累资生无有涯，选官选佛学丹霞。须知发刬殿前草，不碍萱开堂北花。万法从心心是正，一心逐物物皆邪。夜窗寂寂青松下，究彻根源始到家。
如行新戒落髮升座
作者：释心月
朝代：宋

患累资生无有涯，选官选佛学丹霞。
须知髮刬殿前草，不碍萱开堂北花。
万法从心心是正，一心逐物物皆邪。
夜窗寂寂青松下，究彻根源始到家。
孟府送猿有颂次韵谢之
作者：释心月
朝代：宋
体裁：七言绝句

居从岩洞友熊罴，养在侯门送石溪。要识将军成物意，往来莫作听猿啼。
宗道者赞
作者：释心月
朝代：宋
体裁：赞

一双破草鞋，无跟又无耳。袈裟包不得，拄杖挑不起。只知赤脚下桐城，不免桐城人笑你。
宝华法堂
作者：释心月
朝代：宋
体裁：七言绝句

老蚌虚含素月胎，庭前花雨自成堆。吾将倒转风雷舌，未必缤纷动地来。
容大师水陆升座说偈
作者：释心月
朝代：宋

末山一境不露顶，直下全超五障身。佛国无边皆自己，台山大会付何人。苾刍草碧枝枝秀，菡萏花红叶叶新。外祖深恩只者是，一庵和气暖于春。
容大师水陆升座说偈
作者：释心月
朝代：宋

末山一境不露顶，直下全超五障身。
佛国无边皆自己，台山大会付何人。
苾蒭草碧枝枝秀，菡萏花红叶叶新。
外祖深恩只者是，一庵和气暖于春。
寄日本国相模平将军
作者：释心月
朝代：宋
体裁：七言绝句

径山收得江西信，藏在山中五百年。转送相模贤太守，不烦点破任天然。
寄蒋山痴绝和尚
作者：释心月
朝代：宋

急水上旗翻五色，飞流中毬辊百花。相逢相笑勿相笑，人途在中未到家。没弦琴三弄五弄，无孔笛一声两声。明月浮空天似水，长安归梦恰三更。
寄蒋山痴绝和尚·其一
作者：释心月
朝代：宋
体裁：七言绝句

急水上旗翻五色，飞流中毬辊百花。相逢相笑勿相笑，人途在中未到家。
寄蒋山痴绝和尚·其二
作者：释心月
朝代：宋

没弦琴三弄五弄，无孔笛一声两声。明月浮空天似水，长安归梦恰三更。
寄蒋山痴绝和尚·其二
作者：释心月
朝代：宋

没絃琴三弄五弄，无孔笛一声两声。
明月浮空天似水，长安归梦恰三更。
小师正恭写松源掩室并师山行图请赞·其一
作者：释心月
朝代：宋
体裁：赞

父前行，子后随。不肖孙，愚且痴。三昧门，各自知。入深村，草离离。风前翻忆老杨岐。
小师正恭写松源掩室并师山行图请赞·其二
作者：释心月
朝代：宋
体裁：赞

清空片云，古潭万象。飘然何来，湛然何往。识则不识，知而无知。铁壁银山，挨开者谁。
小师正知画师顶相请赞
作者：释心月
朝代：宋
体裁：赞

高厚同源，万殊一体。卓尔何来，湛然非止。览蜀天云，挹龙渊水。际会如斯，孰穷所以。正知知之，不出乎是。
山偈奉饯九江纯禅者归东林受业
作者：释心月
朝代：宋
体裁：七言绝句

年来佛法带誵讹，十卜干千不较多。寄语东林略抬手，看伊眼脑是如何。
布袋赞
作者：释心月
朝代：宋

儱侗十围腹，婆娑三尺躯。折拄杖搅无边香水海，破布囊贮百亿须弥卢。等个人㗭哩㗭哩，觅文钱苏噜苏噜。天上无，地下无，四明山色开画图。放布袋而立，携布袋而去。他日下生来，别道一转语。补处之尊，弄真像假。抛却内宫，来使奉化。回观时髑髅眼睛沥未尽，紧靠处布袋骨董放不下。放得下，未必遭人强描画。
布袋赞
作者：释心月
朝代：宋
体裁：赞

矬而肥，肥而痴。肩驼背负，或徐或驰。回头处，微笑时，此意明明说向谁。
布袋赞·其一
作者：释心月
朝代：宋

儱侗十围腹，婆娑三尺躯。折拄杖搅无边香水海，破布囊贮百亿须弥卢。等个人㗭哩㗭哩，觅文钱苏噜苏噜。天上无，地下无，四明山色开画图。
布袋赞·其一
作者：释心月
朝代：宋

儱侗十围腹，婆娑三尺躯。
折拄杖搅无边香水海，破布囊贮百亿须弥卢。
等箇人㗭哩㗭哩，觅文钱苏噜苏噜。
天上无，地下无，四明山色开画图。
布袋赞·其二
作者：释心月
朝代：宋
体裁：赞

放布袋而立，携布袋而去。他日下生来，别道一转语。补处之尊，弄真像假。抛却内宫，来使奉化。回观时髑髅眼睛沥未尽，紧靠处布袋骨董放不下。放得下，未必遭人强描画。
庄宗中原之宝图赞
作者：释心月
朝代：宋

搜索乾坤宇宙间，中原之宝秘形山。若非呈似老兴化，往往人将作等闲。
庄宗中原之宝图赞
作者：释心月
朝代：宋

搜索干坤宇宙间，中原之宝秘形山。
若非呈似老兴化，往往人将作等闲。
庞大倚锄而化图赞
作者：释心月
朝代：宋
体裁：赞

老子先行行不到，郎君末后太过生。倚天衡岳最深处，雨过寒光泼眼明。
庞居士见马大师图赞
作者：释心月
朝代：宋

搅海狞龙头角露，出林老虎爪牙张。
至今六合风云裏，浩浩来登选佛场。
庞居士见马大师图赞
作者：释心月
朝代：宋

搅海狞龙头角露，出林老虎爪牙张。至今六合风云里，浩浩来登选佛场。
延寿化帐
作者：释心月
朝代：宋
体裁：七言绝句

捲起何如放下时，微风轻撼碧云垂。夜深动地蚊雷吼，病枕安然总不知。
开光明藏疏
作者：释心月
朝代：宋
体裁：七言绝句

佛祖亲传真命脉，橘洲笔底发渊源。郁乎光焰十万丈，只贵知音一印传。
开眼入定赞
作者：释心月
朝代：宋
体裁：赞

六用如如体不分，耳能观色眼能声。而今老大宜安分，眼自观兮耳自听。
开诸方语
作者：释心月
朝代：宋

收拾残花贴故枝，游蜂舞蝶谩纷飞。
莫教嗅着无香处，懡㦬还从旧路归。
开诸方语
作者：释心月
朝代：宋

收拾残花贴故枝，游蜂舞蝶谩纷飞。莫教嗅著无香处，懡㦬还从旧路归。
异手相士
作者：释心月
朝代：宋
体裁：七言绝句

天地同根归一指，先生三四已为多。等闲竖起拳头处，数量如何数得他。
归云
作者：释心月
朝代：宋
体裁：七言绝句

拖云从龙去又回，无心却似有心来。只因怕失老僧约，永日岩房拨不开。
彭检法号仍旧
作者：释心月
朝代：宋

者汉本来无面目，几年向外空驰逐。
蓦然忆着便归来，六六依前三十六。
彭检法号仍旧
作者：释心月
朝代：宋

者汉本来无面目，几年向外空驰逐。蓦然忆著便归来，六六依前三十六。
待月了残经赞
作者：释心月
朝代：宋
体裁：赞

数黑豆子老和尚，石上松根得意时。自怜末后一句子，只许天边明月知。
思惟相观音赞
作者：释心月
朝代：宋

春禽昼啼，秋虫夜吟。有耳皆闻，何独观音。如是而知，如是而觉。面目现前，超诸馀学。燕语莺吟，鸦鸣鹊噪。声有差殊，闻无颠倒。闻性既寂，声尘亦空。一点悲心，在处圆通。
思惟相观音赞·其一
作者：释心月
朝代：宋

春禽昼啼，秋虫夜吟。
有耳皆闻，何独观音。
如是而知，如是而觉。
面目现前，超诸余学。
思惟相观音赞·其一
作者：释心月
朝代：宋

春禽昼啼，秋虫夜吟。有耳皆闻，何独观音。如是而知，如是而觉。面目现前，超诸馀学。
思惟相观音赞·其二
作者：释心月
朝代：宋

燕语莺吟，鸦鸣鹊噪。声有差殊，闻无颠倒。闻性既寂，声尘亦空。一点悲心，在处圆通。
思惟相观音赞·其二
作者：释心月
朝代：宋

燕语鶑吟，鸦鸣鹊噪。
声有差殊，闻无颠倒。
闻性既寂，声尘亦空。
一点悲心，在处圆通。
慵衲
作者：释心月
朝代：宋
体裁：七言绝句

寒涕垂颐懒不收，肯将佛法挂心头。针筒线袋也拈却，古毳从教烂坏休。
损翁
作者：释心月
朝代：宋
体裁：七言绝句

明知为学日有益，不知为道又如何。但觉家贫身渐老，聪明不及旧时多。
政黄牛赞
作者：释心月
朝代：宋

湖水湖山面面奇，烟云风月总新诗。悠然句意不及处，也解将牛作马骑。肩耸湖山瘦，眼明湖水秋。往来谁是伴，白鹭与黄牛。
政黄牛赞·其一
作者：释心月
朝代：宋
体裁：赞

湖水湖山面面奇，烟云风月总新诗。悠然句意不及处，也解将牛作马骑。
政黄牛赞·其二
作者：释心月
朝代：宋
体裁：赞

肩耸湖山瘦，眼明湖水秋。往来谁是伴，白鹭与黄牛。
文宗嗜蛤蜊图赞
作者：释心月
朝代：宋
体裁：赞

一点悲心擘不开，镬汤衮处笑盈腮。希奇之事朕深信，是与君王说法来。
方岩
作者：释心月
朝代：宋
体裁：七言绝句

乌云屯了白云屯，云敛棱层四面分。平实崄巇都坐断，且无花雨落纷纷。
无照
作者：释心月
朝代：宋

自怜一点不揩磨，开眼还同合眼过。莫道浑家全淈？，瞒他些子看如何。
无照
作者：释心月
朝代：宋
体裁：七言绝句

自怜一点不揩磨，开眼还同合眼过。莫道浑家全淈�，瞒他些子看如何。
无照
作者：释心月
朝代：宋

自怜一点不揩磨，开眼还同合眼过。
莫道浑家全淈𣸩，瞒他些子看如何。
无瑕
作者：释心月
朝代：宋

本体温如又瑩如，拟心雕琢费工夫。自家宝藏只这是，切莫揩磨染污渠。
无瑕
作者：释心月
朝代：宋
体裁：七言绝句

本体温如又莹如，拟心雕琢费工夫。自家宝藏只这是，切莫揩磨染污渠。
无诤
作者：释心月
朝代：宋
体裁：七言绝句

拈花微笑争端起，面壁安心闹铺开。数到老卢明上座，使人心识一时灰。
无象
作者：释心月
朝代：宋
体裁：七言绝句

澹泊虚闲未动爻，有何单拆与重交。太平时代合如是，卦子逢人莫乱抛。
无隠
作者：释心月
朝代：宋
体裁：七言绝句

望州乌石未相见，南岳天台几对谈。引得庐山曾失笑，至今满面是羞惭。
昌大师住广福说偈勉之
作者：释心月
朝代：宋
体裁：七言绝句

桂岩桂子久飘香，时节催开选佛场。莫作末山施半杓，使人特地唤娘娘。
明上座赞
作者：释心月
朝代：宋
体裁：赞

大庾岭头提不起，本来面目尚埃尘。南枝不放春消息，也是茫茫漏网人。
明鑑先生
作者：释心月
朝代：宋
体裁：七言绝句

支干念二金钉子，变态无穷无尽时。尽大地人都钉定，先生知后更谁知。
普化赞·其二
作者：释心月
朝代：宋

邈得先师真，鼻孔不相似。
大悲院裏归，馿鸣较些子。
普化赞·其二
作者：释心月
朝代：宋

邈得先师真，鼻孔不相似。大悲院里归，驴鸣较些子。
月潭
作者：释心月
朝代：宋

皎洁清光艳艳寒，几回捞摝犯波澜。凭谁说与寒山子，莫把吾心一样看。
月潭
作者：释心月
朝代：宋

皎洁清光艷艷寒，几回捞摝犯波澜。
凭谁说与寒山子，莫把吾心一样看。
朝阳穿破衲赞
作者：释心月
朝代：宋

檐前负日暖烘烘，败坏重加补缀工。尽大地人穷性命，都卢劄在一针锋。
朝阳穿破衲赞
作者：释心月
朝代：宋

檐前负日暖烘烘，败坏重加补缀工。
尽大地人穷性命，都卢札在一针锋。
李翱见药山图赞
作者：释心月
朝代：宋
体裁：赞

千株松下谒癯仙，冷淡烟霞别是天。授与刀圭元不识，却来携手水云边。
杨居士请赞
作者：释心月
朝代：宋

水中之月，镜裏之形。
一顶春雪，半肩秋云。
观而无观曰正观，闻而无闻曰真闻。
画工作汝汝即我，居士识吾吾非君。
是兮非兮分不分，赞之毁之徒云云。
杨居士请赞
作者：释心月
朝代：宋

水中之月，镜里之形。一顶春雪，半肩秋云。观而无观曰正观，闻而无闻曰真闻。画工作汝汝即我，居士识吾吾非君。是兮非兮分不分，赞之毁之徒云云。
水月观音赞
作者：释心月
朝代：宋
体裁：赞

觉天无云，性海无风。玉轮蘸影，金浪翻空。非惟观世音，我亦游其中。
水茶磨
作者：释心月
朝代：宋
体裁：七言绝句

机轮瞥转已多时，苦涩分明只自知。辘辘放身随浪辊，傍观赢得眼如眉。
沈兼签记梦
作者：释心月
朝代：宋

一微尘裏三千界，半剎那间八万春。
如是往来如是住，不知谁主又谁宾。
沈兼签记梦
作者：释心月
朝代：宋

一微尘里三千界，半刹那间八万春。如是往来如是住，不知谁主又谁宾。
泛莲观音赞
作者：释心月
朝代：宋
体裁：赞

一叶莲舟泛渺瀰，诵观音也戴阿弥。希奇妙相毫端上，五浊众生知未知。
浄髮
作者：释心月
朝代：宋

顶门些子娘生髮，刬了还生卒未休。
斜把金刀勾得着，一毫头是一毫头。
添藏经施主水陆升座说偈
作者：释心月
朝代：宋
体裁：偈颂

大悲心上流出底，呼为切脚若为评。不知切脚什么字，写不成兮呼不成。依依稀稀如半月，髣髣髴髴若三星。分付老昭诸善士，生生世世寿康宁。
清溪
作者：释心月
朝代：宋
体裁：七言绝句

咫尺曹源有路通，游鱼何事自迷踪。有声为到不平处，一点尘泥断不容。
溪翁
作者：释心月
朝代：宋
体裁：七言绝句

水落曾知杓柄长，家风从此转凄凉。有时浪起无风处，冷看截流人自忙。
灵照女赞
作者：释心月
朝代：宋
体裁：赞

尽道家贫卖笊篱，泼天富贵许谁知。风前敛手一转语，未必丹霞识得伊。
灵照对丹霞图赞
作者：释心月
朝代：宋
体裁：赞

觌露风猷第二机，电光石火较迟迟。丹霞去后无消息，又见牢关把定时。
灵照看日早晚图赞
作者：释心月
朝代：宋

明暗双双机夺机，阿爷手裏觅便宜。
果然老底能轻信，输却日轮当午时。
灵照看日早晚图赞
作者：释心月
朝代：宋

明暗双双机夺机，阿爷手里觅便宜。果然老底能轻信，输却日轮当午时。
玉侍者出世鹿苑
作者：释心月
朝代：宋
体裁：七言绝句

行海无风戒月孤，新开鹿苑旧规模。一千七百传灯上，样子分明见也无。
璞翁
作者：释心月
朝代：宋

隐密全真处，浑崙未剖时。从来只与么，不用讨瑕疵。
璞翁
作者：释心月
朝代：宋

隠密全真处，浑崙未剖时。
从来只与么，不用讨瑕疵。
甜瓜
作者：释心月
朝代：宋
体裁：七言绝句

不惜浑崙次第佥，把将来语太无厌。而今一片落谁手，管取甜时彻蒂甜。
省行堂主往霅川化油
作者：释心月
朝代：宋
体裁：七言绝句

火冷灰寒老病身，一灯深夜伴孤贫。忍将滴滴思乡泪，说与溪头问疾人。
石镜
作者：释心月
朝代：宋

坚顽岂是铸成底，雨洗风磨只自如。
勿谓全然不照烛，山精破胆已无余。
石镜
作者：释心月
朝代：宋

坚顽岂是铸成底，雨洗风磨只自如。勿谓全然不照烛，山精破胆已无馀。
石门
作者：释心月
朝代：宋
体裁：七言绝句

云锁苔封势崄巇，也曾敲击费轮槌。只缘入作不得处，忘却心行路绝时。
示上元主簿
作者：释心月
朝代：宋
体裁：七言绝句

单提一字赵州无，三尺吹毛也不如。万别千差齐斩断，白云不敢犯清虚。
示圆阇梨偈
作者：释心月
朝代：宋

我有明珠一颗，久被尘劳关锁。而今尘尽光生，照破青山万朵。
示圆阇梨偈
作者：释心月
朝代：宋

我有明珠一颗，久被尘劳关锁。
而今尘尽光生，照破青山万朶。
示天童干延寿化士
作者：释心月
朝代：宋
体裁：七言绝句

家有良医病转多，无栖泊处最誵讹。水如蓝也花如锦，依旧檐声滴旧窠。
示慧日侍者德禅人偈
作者：释心月
朝代：宋

北涧涧边才缓步，石溪溪畔又移身。俊哉龙凤亲生子，何必南阳令斩新。
示慧日侍者德禅人偈
作者：释心月
朝代：宋

北磵磵边纔缓步，石溪溪畔又移身。
俊哉龙凤亲生子，何必南阳令斩新。
示本上座
作者：释心月
朝代：宋
体裁：七言绝句

勿游鱼鲁刁刀市，莫逐千干十卜人。他日有缘重会面，金毛狮子要嚬呻。
祥符喜长老请赞
作者：释心月
朝代：宋
体裁：赞

三岩日暖经行地，双径风清宴坐时。昔不少年今不老，如何描邈使人知。
立雪方丈
作者：释心月
朝代：宋
体裁：七言绝句

少室门庭冷似冰，可师曾此一沉吟。夜阑各自知寒冷，莫待齐腰三尺深。
维摩赞
作者：释心月
朝代：宋
体裁：赞

呵二乘，弹十地。以强词，夺正理。问疾人，根到底。语与默，都不是。金粟如来居士身，尽大地人扶不起。
聪大师号无闻送广福住院
作者：释心月
朝代：宋
体裁：七言绝句

来日台山大会斋，隔身句子绝安排。如今已落无闻手，双放双收机莫偕。
自在观音赞
作者：释心月
朝代：宋
体裁：赞

日高花影重，风暖鸟声碎。在在圆通门，门门观自在。宝陀峰顶较些些，片月分辉照沧海。
臭庵
作者：释心月
朝代：宋
体裁：七言绝句

自家汗气不曾觉，口未曾开人已知。熏出苏州二石佛，一人掩鼻一攒眉。
船子和尚赞
作者：释心月
朝代：宋

机语相符句合头，离鈎三寸已吞鈎。
孤舟短棹都抛却，直得朱泾水逆流。
船子和尚赞
作者：释心月
朝代：宋

机语相符句合头，离钩三寸已吞钩。孤舟短棹都抛却，直得朱泾水逆流。
草衣文殊赞
作者：释心月
朝代：宋
体裁：赞

披草衣，执具书。面不洗，头不梳。是文殊，非文殊。拟议台山路转迂。
荷泽赞
作者：释心月
朝代：宋
体裁：赞

荷泽元来不姓高，岭头一网竟难逃。尔曹若不论知解，知解无因到尔曹。
菩提桥
作者：释心月
朝代：宋

石头一路平如掌，步步风波险处行。
渡马渡馿都莫问，等闲夺得祖师名。
菩提桥
作者：释心月
朝代：宋

石头一路平如掌，步步风波险处行。渡马渡驴都莫问，等闲夺得祖师名。
虎丘惠长老请赞
作者：释心月
朝代：宋
体裁：赞

万里晴空，一声霹雳。尽大地人，掩耳不及。浩浩清风生八极。
蚬子赞
作者：释心月
朝代：宋

师荒村古庙兮，人绀宇莲宫。师纸钱堆里兮，人璎珞聚中。师捞■摝蚬兮，人打凤罗龙。师鳣鲜枯槁兮，人玉食雍容。师与人隐显各异兮，卷舒一同。为华严之弟兮，不入华严保社。为洞山之子兮，不绍洞山门风。欲遁其迹迹愈著，欲晦其名名愈崇。夫能谨初护末，不沿他酒台盘兮，人莫知师之所知。师独乐其乐，乐亦无穷。果如是兮，安有今日。持短尺以量虚空，磨淡墨以邈虚空者哉。古庙炉灰冷，长江烟水寒。再三捞摝得，难上酒台盘。
蚬子赞·其二
作者：释心月
朝代：宋
体裁：赞

古庙炉灰冷，长江烟水寒。再三捞摝得，难上酒台盘。
行者德山改名德止
作者：释心月
朝代：宋
体裁：古风

吾宗一德山，天下同仰企。寥寥数百年，清风来未已。汝名今与同，初非犯其讳。人前一呼唤，不觉耸众耳。易以艮为山，辞以艮为止。宜将止易山，只移一画子。吾当尊前贤，不得不如此。
行者智江归庐山乞颂
作者：释心月
朝代：宋
体裁：偈颂

庭前荒草正萋萋，却忆丹霞刬去时。莲社峰高相见了，回来却把圣僧骑。
裴休捧佛请安名图赞
作者：释心月
朝代：宋
体裁：赞

持来面目已全彰，出就呈机验当行。千释迦文万弥勒，都卢摄入一身光。
西竺净长老请赞
作者：释心月
朝代：宋

色见声求，二俱不是。离声色外，转没巴鼻。石火光中，掣电影里。要见石溪，且莫瞌睡。
西竺浄长老请赞
作者：释心月
朝代：宋

色见声求，二俱不是。
离声色外，转没巴鼻。
石火光中，掣电影裏。
要见石溪，且莫瞌睡。
见山亭
作者：释心月
朝代：宋
体裁：七言绝句

柳陌花衢烂熳游，不知日月去如流。抬眸忽见家山在，双手难遮满面羞。
见性堂
作者：释心月
朝代：宋
体裁：七言绝句

髑髅沥尽眼头宽，炯炯圆明一颗寒。莫怪年来昏怛甚，钟声却被鼓声瞒。
言法华赞
作者：释心月
朝代：宋
体裁：赞

褰裳登九重，走笔书十三。两头俱不住，临去又图南。
说无生话图赞
作者：释心月
朝代：宋
体裁：赞

收拾山云海月情，团栾鼻直眼眉横。龟毛拂子兔角杖，敲得虚空嚗嚗声。
赞东山五祖和尚
作者：释心月
朝代：宋
体裁：赞

辊绣毬，打瓦鼓。半巴音，半鲁语。心胆倾，面目露。不可描，不可塑。故天下称之曰东山演祖。
赞北涧和尚
作者：释心月
朝代：宋

调古风高，神清气逸。闻一唯升素王之堂，见微笑入空王之室。恢恢绰绰兮以一而贯万，寂寂寥寥兮会万而归一。此岂非八十三，住龙床角边。南山之净慈，佛照之真子，北涧老贼者耶。
赞北磵和尚
作者：释心月
朝代：宋

调古风高，神清气逸。
闻一唯升素王之堂，见微笑入空王之室。
恢恢绰绰兮以一而贯万，寂寂寥寥兮会万而归一。
此岂非八十三，住龙床角边。
南山之浄慈，佛照之真子，北磵老贼者耶。
赞寂岩忠和尚
作者：释心月
朝代：宋
体裁：赞

师之出处，师之面颜。云横楚甸，雨过淮山。阅其语录，见其作用。玉转珠回，云兴泉涌。寂岩之道，莫能形容。我今赞之，持尺量空。
赞痴绝和尚
作者：释心月
朝代：宋
体裁：赞

破蛰之雷，指南之龟。斫圆玉斧，刮膜金篦。噫，非师而谁。
赵州不下禅床接二王图赞
作者：释心月
朝代：宋
体裁：赞

折脚禅床接断薪，犹堪伛坐揖高宾。明知裂土熏天富，难斗他家彻骨贫。
赵通判请赞观音
作者：释心月
朝代：宋
体裁：赞

轮数珠，泛莲舟。觉天云静，性海风休。以悲为心，救众生苦。以慈为眼，观众生忧。众生何忧，忧忘内修。众生何苦，苦于外求。故现宰官身，所说宰官法。不出乎尽忠孝，守名节，保禄位，教子孙，勿坠于箕裘。夫如是普门一十九类，楞严三十二应，熙怡微笑，唯唯点头。公堂日永篆烟浮，誓与慈容同去留。
达磨祖师赞
作者：释心月
朝代：宋
体裁：赞

跨水行人语不符，绝江足踏一茎芦。此时独自栖栖去，今日人将入画图。
达磨赞
作者：释心月
朝代：宋

面壁而坐，见成行货。立雪求之，还同蹉过。须知罪犯弥天大。来泛一杯千顷浪，去携只履万重云。自言传法传何法，故我思君亦恨君。万浪千波一苇横，翩翩只影可怜生。老萧若会截流句，杨子江头放你行。
达磨赞·其一
作者：释心月
朝代：宋
体裁：赞

面壁而坐，见成行货。立雪求之，还同蹉过。须知罪犯弥天大。
达磨赞·其三
作者：释心月
朝代：宋

万浪千波一苇横，翩翩只影可怜生。老萧若会截流句，杨子江头放你行。
达磨赞·其三
作者：释心月
朝代：宋

万浪千波一苇横，翩翩隻影可怜生。
老萧若会截流句，杨子江头放你行。
达磨赞·其二
作者：释心月
朝代：宋

来泛一杯千顷浪，去携只履万重云。自言传法传何法，故我思君亦恨君。
达磨赞·其二
作者：释心月
朝代：宋

来泛一杯千顷浪，去携隻履万重云。
自言传法传何法，故我思君亦恨君。
过河尊者赞
作者：释心月
朝代：宋
体裁：赞

前溪渌涨雨初晴，浮笠波心掌样平。伎俩由来只如此，放教急急奔前程。
送一默翁入浙
作者：释心月
朝代：宋
体裁：古风

有佛处不得住，铁鞭击碎珊瑚树。无佛处急走过，澄潭不许苍龙卧。三千里外莫错举，剔起眉毛眼卓坚。与么则不去也，百城烟水难图画。摘杨花，摘杨花，未容眨眼早忘家。赵州舌本悬千日，石火电光追莫及。纸灯吹灭便知归，落在吾家第二机。翻身倒握乌藤去，千圣罗笼不肯住。何时砥柱障颓波，大扇真风满寰宇。
送丁高士
作者：释心月
朝代：宋

霞服云冠游上苑，芒鞋竹杖过幽扉。故山青草累累冢，羞见先生化鹤归。
送丁高士
作者：释心月
朝代：宋

霞服云冠游上苑，芒鞋竹杖过幽扉。
故山青草纍纍冢，羞见先生化鹤归。
送保慧大师
作者：释心月
朝代：宋

生在如来家，须学如来行。诸念入正念，有诤归无诤。少林佛国不再见，台山大会堪凭□。彼何人哉我何人，眨起眉毛宜猛省。
送保慧大师·其一
作者：释心月
朝代：宋
体裁：五言绝句

生在如来家，须学如来行。诸念入正念，有诤归无诤。
送保慧大师·其二
作者：释心月
朝代：宋
体裁：七言绝句

少林佛国不再见，台山大会堪凭□。彼何人哉我何人，眨起眉毛宜猛省。
送僧之双林
作者：释心月
朝代：宋
体裁：七言绝句

去到双林见旧游，眉弯新月眼横秋。寒暄未举宜先问，因甚桥流水不流。
送僧之浙东
作者：释心月
朝代：宋

踏不着处一搭子，烂如生铁硬如泥。
金陵寻徧无寻处，定在鄮峰东岭西。
送僧之浙东
作者：释心月
朝代：宋

踏不著处一搭子，烂如生铁硬如泥。金陵寻遍无寻处，定在鄮峰东岭西。
送僧过碧云见北磵
作者：释心月
朝代：宋
体裁：七言绝句

老倒杨岐没脑门，行藏驵侩许谁论。碧云深处问端的，他是他家九世孙。
送僧过金山
作者：释心月
朝代：宋
体裁：七言绝句

不见德云闲古锥，淡烟寒日水涟漪。风行雷动他山上，也好低头问讯伊。
送光典座
作者：释心月
朝代：宋
体裁：七言绝句

辣辣辛辛一味禅，惯常岂在杓头边。一千五百善知识，未出门时话已圆。
送圭维那
作者：释心月
朝代：宋

年来个事带誵讹，十卜千干不较多。狭路相逢略抬手，看伊眼脑是如何。
送圭维那
作者：释心月
朝代：宋

年来箇事带誵讹，十卜千干不较多。
狭路相逢略抬手，看伊眼脑是如何。
送寂照庵归蜀
作者：释心月
朝代：宋
体裁：七言绝句

错向南来犹自可，归乡一错更难追。果然到底错将去，三十六江流向西。
送寅乙上人归蜀
作者：释心月
朝代：宋
体裁：七言绝句

南方展转扣西来，口欲谈而擘不开。乙马三寅领将去，溪边婆子笑咍咍。
送心净头
作者：释心月
朝代：宋

处尘劳界住深禅，几度悲心碎复圆。得失是非都放下，头头皆我旧山川。
送心浄头
作者：释心月
朝代：宋

处尘劳界住深禅，几度悲心碎復圆。
得失是非都放下，头头皆我旧山川。
送心非庵
作者：释心月
朝代：宋
体裁：七言绝句

是是金鳞犹滞水，非非狮子又翻身。蜀山佳处是非外，佛法凭谁作主人。
送悟上人入广兼简涂提刑
作者：释心月
朝代：宋
体裁：七言绝句

大地犹如一粒粟，而今此语付何人。时时撮向掌中看，吴蜀江山一样新。
送慧大师
作者：释心月
朝代：宋

剃除绀发搭伽梨，经卷轮珠常自随。欲扣玄关参自己，好看实际访俱胝。
送慧大师
作者：释心月
朝代：宋

剃除绀髮搭伽梨，经卷轮珠常自随。
欲扣玄关参自己，好看实际访俱胝。
送日本合上人
作者：释心月
朝代：宋

夜来归梦绕乡关，沧海何曾碍往还。有问大唐天子国，为言睹史在人间。
送日本合上人
作者：释心月
朝代：宋

夜来归梦遶乡关，沧海何曾碍往还。
有问大唐天子国，为言覩史在人间。
送李国史
作者：释心月
朝代：宋
体裁：七言绝句

父翁伯季忠清节，凛凛同班立圣朝。次第到孙孙又子，老僧屈指日非遥。
送李道士
作者：释心月
朝代：宋

细探道德五千字，字字君家说底书。
要识玄之又玄旨，淡然清对了无余。
送李道士
作者：释心月
朝代：宋

细探道德五千字，字字君家说底书。要识玄之又玄旨，淡然清对了无馀。
送杨尚书
作者：释心月
朝代：宋

万里江山图画开，锦帆归去记重来。
好于彷佛烟云裏，添箇翩翩驲使催。
送杨尚书
作者：释心月
朝代：宋

万里江山图画开，锦帆归去记重来。好于彷佛烟云里，添个翩翩驲使催。
送林藏主省亲
作者：释心月
朝代：宋
体裁：七言绝句

有十不归今且归，不愿再见今再见。古今大道常坦然，各自当门通一线。
送珙上人之庐山
作者：释心月
朝代：宋
体裁：七言绝句

不到庐山不是僧，斯言斯语亦何曾。珙今兴尽还归去，五老依前倚碧层。
送真大师
作者：释心月
朝代：宋
体裁：七言绝句

戴起还同放下时，好观实际访俱胝。至今五百年来下，一段风光付与谁。
送知无见
作者：释心月
朝代：宋
体裁：七言绝句

百城烟水夜光寒，巾子峰头曾细观。转得身来天已晓，目前赢得黑漫漫。
送祥上人之道场
作者：释心月
朝代：宋

虎锡高腾上虎岩，虎岩老虎气耽耽。袖藏济北爷儿手，不捋其须心不甘。
送祥上人之道场
作者：释心月
朝代：宋

虎锡高腾上虎岩，虎岩老虎气耽耽。
袖藏济北爷儿手，不捋其鬚心不甘。
送艮侍者随本师归泸南
作者：释心月
朝代：宋
体裁：七言绝句

依师参扣到无参，只么呼三应亦三。话到不相辜负处，泸南元是旧泸南。
送觉上人归隆兴
作者：释心月
朝代：宋
体裁：七言绝句

八十四人善知识，亮公把手不同归。知君家住西江上，休听滩声说是非。
送赵凤台知府
作者：释心月
朝代：宋
体裁：七言绝句

五月寒云湿不飞，临辞无语思依依。此心不许江山隔，时听除音来竹扉。
送超禅人归省亲
作者：释心月
朝代：宋
体裁：七言绝句

参玄曾未造玄微，肯学新丰十不归。归举清凉答佛话，教娘知有祖师机。
送达州惠禅人见径山无准
作者：释心月
朝代：宋
体裁：七言绝句

面门角眼倒生筋，今佛谁为第一身。此去炷香三拜起，防他左语子扇人。
送金州禅人
作者：释心月
朝代：宋

磨砖大士眼觑眯，归去高声唤醒伊。好个打车消息子，无端错付马驹儿。
送金州禅人
作者：释心月
朝代：宋

磨砖大士眼觑瞇，归去高声唤醒伊。
好箇打车消息子，无端错付马驹儿。
送镇知客
作者：释心月
朝代：宋
体裁：七言绝句

海南一片旧田园，松竹迎风幸可怜。拂拭藤枝倚床畔，堤防人问祖师禅。
郁山主赞
作者：释心月
朝代：宋

溪桥驴子失脚处，百尺竿头进步时。顶踵一时俱换了，依前只是郁阇梨。骑驴过溪桥，一踏桥梁折。桥边万朵山，拊掌笑不歇。
郁山主赞·其一
作者：释心月
朝代：宋

溪桥馿子失脚处，百尺竿头进步时。
顶踵一时俱换了，依前只是郁阇梨。
郁山主赞·其一
作者：释心月
朝代：宋

溪桥驴子失脚处，百尺竿头进步时。顶踵一时俱换了，依前只是郁阇梨。
郁山主赞·其二
作者：释心月
朝代：宋

骑馿过溪桥，一踏桥梁折。
桥边万朶山，拊掌笑不歇。
郁山主赞·其二
作者：释心月
朝代：宋

骑驴过溪桥，一踏桥梁折。桥边万朵山，拊掌笑不歇。
铁壁
作者：释心月
朝代：宋
体裁：七言绝句

天地为炉烹不破，不通风处却通风。自从透得归来后，方见一重还一重。
镇汤头
作者：释心月
朝代：宋
体裁：七言绝句

甜似黄连微带涩，苦如甘草略含辛。一回点过一回别，只恐难瞒无舌人。
雪山
作者：释心月
朝代：宋

昼漫漫地夜漫漫，高下峰峦总一般。
身在洞然明白裏，勿于明白裏头看。
雪山
作者：释心月
朝代：宋

昼漫漫地夜漫漫，高下峰峦总一般。身在洞然明白里，勿于明白里头看。
雪峰真觉禅师赞
作者：释心月
朝代：宋

出岭超方，九上三到。
一槌便成，未是性燥。
诵过水偈，闻色空义。
搅炒肝肠，睡不成睡。
棒头领旨，句下明宗。
夜半鰲山，如鹤抛笼。
象骨岩高，中有鳖鼻。
千五百人，中伤者几。
三毬并辊，大用全提。
石火莫及，电光罔追。
大地撮来，如粟米粒。
今昔行人，看之不出。
望州乌石，日炙风吹。
万福曾郎，眼戴双眉。
雪峰真觉禅师赞
作者：释心月
朝代：宋

出岭超方，九上三到。一槌便成，未是性燥。诵过水偈，闻色空义。搅炒肝肠，睡不成睡。棒头领旨，句下明宗。夜半鳌山，如鹤抛笼。象骨岩高，中有鳖鼻。千五百人，中伤者几。三毬并辊，大用全提。石火莫及，电光罔追。大地撮来，如粟米粒。今昔行人，看之不出。望州乌石，日炙风吹。万福曾郎，眼戴双眉。
雪牛
作者：释心月
朝代：宋

露迥迥地趁不去，时复深村荒草行。一色皮毛都换了，荷担须是者众生。
雪牛
作者：释心月
朝代：宋

露迥迥地趁不去，时復深村荒草行。
一色皮毛都换了，荷担须是者众生。
韩愈请益大颠图赞
作者：释心月
朝代：宋

去国迢迢路八千，归心日夕九重天。
当机不领到家句，且向途中快着鞭。
韩愈请益大颠图赞
作者：释心月
朝代：宋

去国迢迢路八千，归心日夕九重天。当机不领到家句，且向途中快著鞭。
须菩提赞·其一
作者：释心月
朝代：宋
体裁：赞

倚杖而立，示真般若。手中册子，云何抄写。长老若不放下，疑杀后生尊者。
须菩提赞·其二
作者：释心月
朝代：宋
体裁：赞

常宴坐，常危立。一片虚凝，万境空寂。岩前花雨已狼籍。
颂古三首
作者：释心月
朝代：宋

日永风清，雷奔电卷。无位真人，略通一线。急须著眼看仙人，莫看仙人手中扇。百年将底作津梁，直指心田是道场。八万四千安乐法，只于此处可承当。没便宜处讨便宜，无位真人小厮儿。如是去来如是住，无时不是在家时。
颂古三首·其三
作者：释心月
朝代：宋
体裁：偈颂

没便宜处讨便宜，无位真人小厮儿。如是去来如是住，无时不是在家时。
颂古三首·其二
作者：释心月
朝代：宋

百年将底作津梁，直指心田是道场。八万四千安乐法，只于此处可承当。
颂古三首·其二
作者：释心月
朝代：宋

百年将底作津梁，直指心田是道场。
八万四千安乐法，只于此处（指胸）可承当。
颂古二十一首
作者：释心月
朝代：宋

兄难兄，弟难弟。马祖真，只这是。撼动西江十八滩，水面无风波自起。各呈见解，互逞机锋。石火莫及，电光罔通。抛下拄杖而立，不同草草。拈起拄杖便行，亦岂匆匆。者里著得只眼，许你亲见庞公。昨日与今日，同中却不同。狞龙搅沧海，俊鹘摩青空。宗眼明如日，机轮疾似风。丹霞回首处，遍界觅无踪。第一句，言不及。见利忘锥，何得何失。拈起放下，翘足而立。文殊维摩，鎗箭交击。果不可当，一掌推出。纵是舜若多神，额头也须汗出。普济把定，被庞公痛处一锥。直得左转右侧，前依后随。笊篱提起处，相呼作舞时。若言依样画猫儿，定把黄金铸子期。识得子丑寅卯句，应须继绍此门风。如王仗剑当堂坐，佛魔俱拂一时空。宗门中令嗣，合眼坐禅处。平地打毬子，急须著眼觑。两挑挑得上，三筑筑不住。筑得住依前，辊向毬门去。野火炎炎何处起，紫烟红焰便烧人。须知坐卧经行里，见得无殊用得亲。前溪绿涨雨初晴，浮笠波心掌样平。伎俩由来祇如此，放教急急奔前程。也大奇，也大奇，卷舒出没看全机。若非鉴物张华眼，未免随人说是非。圣量凡情净尽时，转身无路事还非。屋檐下过粟畬里，马腹驴胎一道归。自家冷暖自家知，祖意西来更问谁。全体承当全体是，须弥顶上戴须弥。不坏身正是，正是不坏身。适来曲多少，扭得鼻头辛。巨岳何曾乏寸土，演若迷头狂未回。参寻喜有得力句，突晓途中眼未开。最好韶山境，烟笼翠色轻。欲描描未就，猿鸟一声声。镜清湖心抛一饵，锦鳞跃浪上钩来。几乎掣断竿头线，引得傍观下钓台。国师样子太慈悲，入草何如出草时。射透九重圣箭子，依前特地隔天涯。奇特老尊宿，大无惭愧人。盘陀石上藕，喜见一番新。浑崙拈起好风规，石火明明已较迟。不落金峰窠窟里，会须赤手讨便宜。是身土木无知汉，忍痛声中一皱眉。好是南山射石虎，纵饶没羽亦徒为。龙起沧海，虎出林端。直下来也，急著眼看。
颂古二十一首·其一
作者：释心月
朝代：宋
体裁：偈颂

兄难兄，弟难弟。马祖真，只这是。撼动西江十八滩，水面无风波自起。
颂古二十一首·其一〇
作者：释心月
朝代：宋

也大奇，也大奇，卷舒出没看全机。
若非鑑物张华眼，未免随人说是非。
颂古二十一首·其一一
作者：释心月
朝代：宋

圣量凡情浄尽时，转身无路事还非。
屋檐下过粟畬裏，马腹馿胎一道归。
颂古二十一首·其一九
作者：释心月
朝代：宋

浑崙拈起好风规，石火明明已较迟。
不落金峰窠窟裏，会须赤手讨便宜。
颂古二十一首·其一六
作者：释心月
朝代：宋

镜清湖心抛一饵，锦鳞跃浪上鈎来。
几乎掣断竿头线，引得傍观下钓台。
颂古二十一首·其七
作者：释心月
朝代：宋

宗门中令嗣，合眼坐禅处。
平地打毬子，急须着眼觑。
两挑挑得上，三筑筑不住。
筑得住依前，辊向毬门去。
颂古二十一首·其七
作者：释心月
朝代：宋

宗门中令嗣，合眼坐禅处。平地打毬子，急须著眼觑。两挑挑得上，三筑筑不住。筑得住依前，辊向毬门去。
颂古二十一首·其三
作者：释心月
朝代：宋
体裁：偈颂

昨日与今日，同中却不同。狞龙搅沧海，俊鹘摩青空。宗眼明如日，机轮疾似风。丹霞回首处，遍界觅无踪。
颂古二十一首·其九
作者：释心月
朝代：宋
体裁：偈颂

前溪绿涨雨初晴，浮笠波心掌样平。伎俩由来祇如此，放教急急奔前程。
颂古二十一首·其二一
作者：释心月
朝代：宋

龙起沧海，虎出林端。
直下来也，急着眼看。
颂古二十一首·其二十
作者：释心月
朝代：宋
体裁：偈颂

是身土木无知汉，忍痛声中一皱眉。好是南山射石虎，纵饶没羽亦徒为。
颂古二十一首·其二十一
作者：释心月
朝代：宋

龙起沧海，虎出林端。直下来也，急著眼看。
颂古二十一首·其五
作者：释心月
朝代：宋
体裁：偈颂

普济把定，被庞公痛处一锥。直得左转右侧，前依后随。笊篱提起处，相呼作舞时。若言依样画猫儿，定把黄金铸子期。
颂古二十一首·其八
作者：释心月
朝代：宋

野火炎炎何处起，紫烟红焰便烧人。
须知坐卧经行裏，见得无殊用得亲。
颂古二十一首·其八
作者：释心月
朝代：宋

野火炎炎何处起，紫烟红焰便烧人。须知坐卧经行里，见得无殊用得亲。
颂古二十一首·其六
作者：释心月
朝代：宋
体裁：偈颂

识得子丑寅卯句，应须继绍此门风。如王仗剑当堂坐，佛魔俱拂一时空。
颂古二十一首·其十
作者：释心月
朝代：宋

也大奇，也大奇，卷舒出没看全机。若非鉴物张华眼，未免随人说是非。
颂古二十一首·其十一
作者：释心月
朝代：宋

圣量凡情净尽时，转身无路事还非。屋檐下过粟畬里，马腹驴胎一道归。
颂古二十一首·其十七
作者：释心月
朝代：宋
体裁：偈颂

国师样子太慈悲，入草何如出草时。射透九重圣箭子，依前特地隔天涯。
颂古二十一首·其十三
作者：释心月
朝代：宋
体裁：偈颂

不坏身正是，正是不坏身。适来曲多少，扭得鼻头辛。
颂古二十一首·其十九
作者：释心月
朝代：宋

浑崙拈起好风规，石火明明已较迟。不落金峰窠窟里，会须赤手讨便宜。
颂古二十一首·其十二
作者：释心月
朝代：宋
体裁：偈颂

自家冷暖自家知，祖意西来更问谁。全体承当全体是，须弥顶上戴须弥。
颂古二十一首·其十五
作者：释心月
朝代：宋
体裁：偈颂

最好韶山境，烟笼翠色轻。欲描描未就，猿鸟一声声。
颂古二十一首·其十八
作者：释心月
朝代：宋
体裁：偈颂

奇特老尊宿，大无惭愧人。盘陀石上藕，喜见一番新。
颂古二十一首·其十六
作者：释心月
朝代：宋

镜清湖心抛一饵，锦鳞跃浪上钩来。几乎掣断竿头线，引得傍观下钓台。
颂古二十一首·其十四
作者：释心月
朝代：宋
体裁：偈颂

巨岳何曾乏寸土，演若迷头狂未回。参寻喜有得力句，突晓途中眼未开。
颂古二十一首·其四
作者：释心月
朝代：宋
体裁：偈颂

第一句，言不及。见利忘锥，何得何失。拈起放下，翘足而立。文殊维摩，鎗箭交击。果不可当，一掌推出。纵是舜若多神，额头也须汗出。
颂古十六首
作者：释心月
朝代：宋

室内孤灯只自知，入流须辨截流机。辽天一镞三关外，玉兔金乌不敢飞。一竿丝线两金鱼，不犯清波意自殊。斜拽蓑衣遮盖后，空馀明月满江湖。恁么说话，大似肥处添，瘦处减。殊不知东山老人，惯得其便。昭昭心目色尘里，晃晃色尘心目间。直下裂开犹是钝，那堪随步万重山。善法堂前探浅深，寒涛平地涌千寻。探竿靠壁出门去，也是贫儿拾得金。不是风兮不是幡，堂堂摆手出重关。可怜守待鸡鸣者，犹在昏昏醉梦间。宾中主，主中宾。在窟狮子，互换嚬呻，相识如今能几人。头上漫漫，脚下漫漫。拄定即易，瞥转还难。金刚宝剑逼人寒，不堕机锋句外看。嗟叹声中偃仰时，三千世界草离离。若教老汉明斯旨，鼻孔从来向下垂。朝西天，暮东土。玩水游山，徐行款步。是则不动道场，不是亦在里许。谁为證明，石霜角虎。天寒人寒，影草探竿。总在里许，振鬣摆尾，水面依然平似砥。杨岐谈笑之中，换了白云心肝五脏。而白云愤闷之际，抉了杨岐鼻孔眼睛。若在今时亦未可，祸不入谨家之门。问处赤心片片，答处不负来机。今有问灵隐，如何是实际理地。天长地久，海晏河清，恁么则事同一家。自天祐之，吉无不利。京师出大黄，浑崙不覆藏。朝生金凤子，平地快翱翔。北山高处望乡关，一度登临一解颜。目力穷边无限意，应难写向画图间。父母非亲亲是谁，双眸烱烱带双眉。含元殿上不相识，正是岷峨相见时。
颂古十六首·其一
作者：释心月
朝代：宋
体裁：偈颂

室内孤灯只自知，入流须辨截流机。辽天一镞三关外，玉兔金乌不敢飞。
颂古十六首·其一二
作者：释心月
朝代：宋

杨岐谈笑之中，换了白云心肝五臟。
而白云愤闷之际，抉了杨岐鼻孔眼睛。
若在今时亦未可，祸不入谨家之门。
颂古十六首·其七
作者：释心月
朝代：宋
体裁：偈颂

宾中主，主中宾。在窟狮子，互换嚬呻，相识如今能几人。
颂古十六首·其三
作者：释心月
朝代：宋
体裁：偈颂

恁么说话，大似肥处添，瘦处减。殊不知东山老人，惯得其便。
颂古十六首·其九
作者：释心月
朝代：宋

嗟叹声中偃仰时，三千世界草离离。若教老汉明斯旨，鼻孔从来向下垂。
颂古十六首·其九
作者：释心月
朝代：宋

嗟嘆声中偃仰时，三千世界草离离。
若教老汉明斯旨，鼻孔从来向下垂。
颂古十六首·其二
作者：释心月
朝代：宋

一竿丝线两金鱼，不犯清波意自殊。
斜拽簑衣遮盖后，空余明月满江湖。
颂古十六首·其二
作者：释心月
朝代：宋

一竿丝线两金鱼，不犯清波意自殊。斜拽蓑衣遮盖后，空馀明月满江湖。
颂古十六首·其五
作者：释心月
朝代：宋
体裁：偈颂

善法堂前探浅深，寒涛平地涌千寻。探竿靠壁出门去，也是贫儿拾得金。
颂古十六首·其八
作者：释心月
朝代：宋
体裁：偈颂

头上漫漫，脚下漫漫。拄定即易，瞥转还难。金刚宝剑逼人寒，不堕机锋句外看。
颂古十六首·其六
作者：释心月
朝代：宋
体裁：偈颂

不是风兮不是幡，堂堂摆手出重关。可怜守待鸡鸣者，犹在昏昏醉梦间。
颂古十六首·其十二
作者：释心月
朝代：宋

杨岐谈笑之中，换了白云心肝五脏。而白云愤闷之际，抉了杨岐鼻孔眼睛。若在今时亦未可，祸不入谨家之门。
颂古十六首·其十五
作者：释心月
朝代：宋
体裁：偈颂

北山高处望乡关，一度登临一解颜。目力穷边无限意，应难写向画图间。
颂古十六首·其十六
作者：释心月
朝代：宋
体裁：偈颂

父母非亲亲是谁，双眸烱烱带双眉。含元殿上不相识，正是岷峨相见时。
颂古十六首·其十四
作者：释心月
朝代：宋
体裁：偈颂

京师出大黄，浑崙不覆藏。朝生金凤子，平地快翱翔。
颂古十六首·其四
作者：释心月
朝代：宋

昭昭心目色尘裏，晃晃色尘心目间。
直下裂开犹是钝，那堪随步万重山。
颂古十六首·其四
作者：释心月
朝代：宋

昭昭心目色尘里，晃晃色尘心目间。直下裂开犹是钝，那堪随步万重山。
饯泉都庄偈
作者：释心月
朝代：宋

佛法徧在一切处，一切处求不可求。
皷腹台前成现句，牧童也解倒骑牛。
饯泉都庄偈
作者：释心月
朝代：宋

佛法遍在一切处，一切处求不可求。鼓腹台前成现句，牧童也解倒骑牛。
马郎妇赞
作者：释心月
朝代：宋
体裁：五言绝句

愿海散香风，花披菡萏红。锦鳞方上钓，金锁已腾空。
鱼妇赞
作者：释心月
朝代：宋
体裁：赞

左提鱼篮，右搴衣袂。浩浩尘中，一声活底。倾国倾城眼豁开，早已白云千万里。
黄蘗掌沙弥图赞
作者：释心月
朝代：宋
体裁：赞

大机之用谁担荷，断际孤风不可追。济北少年曾未委，风光太子已先知。
�牛
作者：释心月
朝代：宋
体裁：七言绝句

衲僧命脉顶门眼，点著无端头角生。犹幸家园田地稳，得深耕处且深耕。
𠁼牛
作者：释心月
朝代：宋

衲僧命脉顶门眼，点着无端头角生。
犹幸家园田地稳，得深耕处且深耕。
举临济人灭嘱三圣因缘作偈
作者：释心道
朝代：宋

正法眼藏瞎馿灭，临济何曾有是说。
今古时人皆妄传，不信但看后三月。
举临济人灭嘱三圣因缘作偈
作者：释心道
朝代：宋

正法眼藏瞎驴灭，临济何曾有是说。今古时人皆妄传，不信但看后三月。
偈
作者：释心道
朝代：宋

契丹打破波斯寨，夺得宝珠村裏卖。
十字街头穷乞儿，腰间挂箇风流袋。
偈
作者：释心道
朝代：宋

契丹打破波斯寨，夺得宝珠村里卖。十字街头穷乞儿，腰间挂个风流袋。
偈
作者：释心道
朝代：宋

师子嚬呻，象王哮吼。
云门北斗裏藏身，白云因何唤作手。
三世诸佛不能知，狸奴白牯却知有。
雨打梨花蛱蝶飞，风吹柳絮毛毬走。
偈
作者：释心道
朝代：宋

师子嚬呻，象王哮吼。云门北斗里藏身，白云因何唤作手。三世诸佛不能知，狸奴白牯却知有。雨打梨花蛱蝶飞，风吹柳絮毛毬走。
勘婆
作者：释心道
朝代：宋
体裁：七言绝句

三月春光上国游，祥云瑞气锁龙楼。亲从宣德门前过，更问行人觅汴州。
呈佛鉴禅师偈
作者：释心道
朝代：宋

赵州有个柏树话，禅客相传遍天下。多是摘叶与寻枝，不能直向根源会。觉公说道无此语，正是恶言当面骂。禅人若具通方眼，好向此中辨真假。
呈佛鑑禅师偈
作者：释心道
朝代：宋

赵州有箇柏树话，禅客相传徧天下。
多是摘叶与寻枝，不能直向根源会。
觉公说道无此语，正是恶言当面駡。
禅人若具通方眼，好向此中辨真假。
宣和二年复僧作偈
作者：释心道
朝代：宋

不挂田衣著羽衣，老君形相颇相宜。一年半内闲思想，大底兴衰各有时。
宣和二年復僧作偈
作者：释心道
朝代：宋

不挂田衣着羽衣，老君形相颇相宜。
一年半内闲思想，大底兴衰各有时。
宣和改元改僧为德士作偈
作者：释心道
朝代：宋
体裁：偈颂

祖意西来事，今朝特地新。昔为比丘相，今作老君形。鹤氅披银褐，头包蕉叶巾。林泉无事客，两度受君恩。
烧木佛
作者：释心道
朝代：宋
体裁：七言绝句

彭祖八百乞延寿，秦皇登位更求仙。昨向天津桥上过，石崇犹自送穷船。
狗子无佛性
作者：释心道
朝代：宋
体裁：五言绝句

狗子佛性无，老蚌吐明珠。西川鸣杜宇，江南啼鹧鸪。
野狐
作者：释心道
朝代：宋

石崇富贵篯铿寿，潘岳容仪子建才。但愿东风齐著力，一时吹入我门来。
野狐
作者：释心道
朝代：宋

石崇富贵籛铿寿，潘岳容仪子建才。
但原东风齐著力，一时吹入我门来。
野狐
作者：释心道
朝代：宋

石崇富贵籛铿寿，潘岳容仪子建才。
但愿东风齐着力，一时吹入我门来。
孟享仰瞻圣驾
作者：释必万
朝代：宋
体裁：七言绝句

轻尘不动马蹄催，警跸声中圣辇来。汉代威仪周礼乐，太平天子拜香回。
诗一首
作者：释志南
朝代：宋
体裁：诗

古木阴中系短篷，杖藜扶我过桥东。沾衣欲湿杏花雨，吹面不寒杨柳风。
诗一首
作者：释志南
朝代：宋

古木阴中繫短篷，杖藜扶我过桥东。
沾衣欲湿杏花雨，吹面不寒杨柳风。
送别黄敬山
作者：释志宣
朝代：宋
体裁：七言绝句

紫藤花发送君行，惜别龙溪暗怅神。目断归帆何太疾，风吹柳絮正愁人。
西阁
作者：释志文
朝代：宋

杨柳蒹葭覆水滨，徘徊南望倚阑频。年光似鸟翩翩过，世事如棋局局新。岚积远山秋气象，月生高阁夜精神。惊飞一阵凫鹥起，莲叶舟中把钓人。
西阁
作者：释志文
朝代：宋

杨柳蒹葭覆水滨，徘徊南望倚阑频。
年光似鸟翩翩过，世事如棋局局新。
岚积远山秋气象，月生高阁夜精神。
惊飞一阵鳬鹥起，莲叶舟中把钓人。
偈
作者：释志清
朝代：宋

天不能盖，地不能载。
徧界徧空，成团成块。
偈
作者：释志清
朝代：宋

天不能盖，地不能载。遍界遍空，成团成块。
偈五首·其一
作者：释志璇
朝代：宋

休去，歇去，一切万年去。
寒灰枯木去，古庙裏香炉去，一条白练去。
偈五首
作者：释志璿
朝代：宋

休去，歇去，一切万年去。寒灰枯木去，古庙里香炉去，一条白练去。不休去，不歇去，业识忙忙去。七颠八倒去，十字街头闹浩浩地声色里坐卧去。三家村里盈衢寒路荆棘里游戏去，刀山剑树劈腹剜心镬汤炉炭皮穿骨烂去。瘦竹长松滴翠香，流风疏月度炎凉。不知谁住原西寺，每日钟声送夕阳。声色头上睡眠，虎狼群里安禅。荆棘林内翻身，雪刃丛中游戏。竹影扫阶尘不动，月穿潭底水无痕。不是风动，不是幡动，衲僧失却鼻孔。是风动，是幡动，分明是个漆桶。两段不同，眼暗耳聋。涧水如蓝碧，山花似火红。
偈五首·其一
作者：释志璿
朝代：宋

休去，歇去，一切万年去。寒灰枯木去，古庙里香炉去，一条白练去。
偈五首·其三
作者：释志璿
朝代：宋
体裁：偈颂

瘦竹长松滴翠香，流风疏月度炎凉。不知谁住原西寺，每日钟声送夕阳。
偈
作者：释志端
朝代：宋
体裁：偈颂

来年二月二，与汝暂相弃。烧灰散长江，勿占檀那地。
句
作者：释志端
朝代：宋

木马走似烟，石人趁不及。
偈
作者：释志芝
朝代：宋

茶芽蔍䔩初离焙，笋角狼忙又吐泥。
山舍一年春事办，得闲谁管板头低。
偈
作者：释志芝
朝代：宋

茶芽蔍蔌初离焙，笋角狼忙又吐泥。山舍一年春事办，得闲谁管板头低。
偈
作者：释志芝
朝代：宋

茶芽蔍蔌初离焙，筍角狼忙又吐泥。
山舍一年春事办，得闲谁管板头低。
山居
作者：释志芝
朝代：宋
体裁：七言绝句

千峰顶上一间屋，老僧半间云半间。昨夜云随风雨去，回头方羡老僧闲。
原居早秋
作者：释怀古
朝代：宋

秋生深径裏，老病眼慵开。
户外行人绝，林闲朔吹回。
乱蛩鸣古堑，残日照荒台。
唯有他山约，相亲入望来。
原居早秋
作者：释怀古
朝代：宋

秋生深径里，老病眼慵开。户外行人绝，林间朔吹回。乱蛩鸣古堑，残日照荒台。唯有他山约，相亲入望来。
句
作者：释怀古
朝代：宋

雾开离草迥，风逆到花迟。
存目
作者：释怀古
朝代：宋

诗题：居天柱山首句：四野豁家庭。
寺居寄简长
作者：释怀古
朝代：宋

雪苑东山寺，山深少往还。
红尘无梦想，白日自安闲。
杖履苔花上，香灯树影闲。
何须更飞锡，归隐沃洲山。
寺居寄简长
作者：释怀古
朝代：宋

雪苑东山寺，山深少往还。红尘无梦想，白日自安闲。杖履苔花上，香灯树影间。何须更飞锡，归隐沃洲山。
灞陵秋居酬友人见寄
作者：释怀古
朝代：宋
体裁：五言律诗

灞陵秋负期，独客自怀悲。远水去无极，离人来几时。暝烟沈古道，寒日堕乔枝。寄信遥天外，殷勤说白髭。
烂柯山二首
作者：释怀古
朝代：宋

仙家轻岁月，浮世重光阴。白发有先后，青山无古今。局终柯已烂，尘散海尤深。若觅长生路，烟霞无处寻。王质烂柯事，传闻不在疑。百年容易客，一局等闲棋。此著有谁见，无言祇自知。石桥南畔路，依旧日斜晖。
烂柯山二首·其一
作者：释怀古
朝代：宋

仙家轻岁月，浮世重光阴。白发有先后，青山无古今。局终柯已烂，尘散海尤深。若觅长生路，烟霞无处寻。
烂柯山二首·其一
作者：释怀古
朝代：宋

仙家轻岁月，浮世重光阴。
白髪有先后，青山无古今。
局终柯已烂，尘散海尤深。
若觅长生路，烟霞无处寻。
烂柯山二首·其二
作者：释怀古
朝代：宋

王质烂柯事，传闻不在疑。
百年容易客，一局等闲棋。
此着有谁见，无言祇自知。
石桥南畔路，依旧日斜晖。
烂柯山二首·其二
作者：释怀古
朝代：宋

王质烂柯事，传闻不在疑。百年容易客，一局等闲棋。此著有谁见，无言祇自知。石桥南畔路，依旧日斜晖。
草
作者：释怀古
朝代：宋
体裁：五言律诗

漠漠更离离，闲吟笑复悲。六朝争战处，千载寂寥时。阵阔围空垒，丛疏露断碑。不堪残照外，牧笛隔烟吹。
草
作者：释怀古
朝代：宋

漠漠更离离，闲吟笑復悲。
六朝争战处，千载寂寥时。
阵阔围空垒，丛疏露断碑。
不堪残照外，牧笛隔烟吹。
赠万胡主簿
作者：释怀古
朝代：宋

廉可继悬鱼，官清术有余。
民田侵废苑，公署似闲居。
草长通囹圄，花飞落簿书。
见君松操直，经考只如初。
赠万胡主簿
作者：释怀古
朝代：宋

廉可继悬鱼，官清术有馀。民田侵废苑，公署似闲居。草长通囹圄，花飞落簿书。见君松操直，经考只如初。
送田锡下第归宁
作者：释怀古
朝代：宋
体裁：五言律诗

念别孤亲久，无成万里归。算程芳草尽，去国故人稀。栈阁浮空险，刀州入望微。前期有公荐，莫愧老莱衣。
闻蛩
作者：释怀古
朝代：宋
体裁：五言律诗

幽虫侵暮急，断续苦相亲。夜魄沈荒垒，寒声出壤邻。霜清空思切，秋永几愁新。徒感流年鬓，茎茎暗结银。
矢惠洪问住山·其二
作者：释怀志
朝代：宋

山中住，独掩柴门无别趣，三个柴头品字煨，不用援毫文彩露。
答惠洪问住山·其一
作者：释怀志
朝代：宋
体裁：七言绝句

万机俱罢付痴憨，踪迹常容野鹿参。不脱麻衣拳作枕，几生梦在绿萝庵。
答惠洪问住山·其二
作者：释怀志
朝代：宋

山中住，独掩柴门无别趣。三个柴头品字煨，不用援毫文彩露。
庐山白莲社
作者：释怀悟
朝代：宋

晋室陵迟帝纪侵，羣英晦迹匡山阴。
楼烦大士麾麈尾，十七高贤争扣几。
才高孰谓文中龙，返使伊人思谢公。
烟飞露滴玉池空，雪莲蘸影摇秋风。
庐山白莲社
作者：释怀悟
朝代：宋

晋室陵迟帝纪侵，群英晦迹匡山阴。楼烦大士麾麈尾，十七高贤争扣几。才高孰谓文中龙，返使伊人思谢公。烟飞露滴玉池空，雪莲蘸影摇秋风。
与荣西
作者：释怀敞
朝代：宋

不露锋芒意已彰，扬眉早堕识情乡。
着衣吃饭自成现，打瓦钻龟空着忙。
若信师姑元女子，无疑日本即南唐。
一天月色澄江上，底意分明不覆藏。
与荣西
作者：释怀敞
朝代：宋

不露锋芒意已彰，扬眉早堕识情乡。
著衣吃饭自成现，打瓦鑽龟空着忙。
若信师姑元女子，无疑日本即南唐。
一天月色澄江上，底意分明不覆藏。
与荣西
作者：释怀敞
朝代：宋

不露锋芒意已彰，扬眉早堕识情乡。著衣吃饭自成现，打瓦钻龟空著忙。若信师姑元女子，无疑日本即南唐。一天月色澄江上，底意分明不覆藏。